open-index/open-wikipedia-markdown huggingface dataset:
മണ്ണട്ട

ഷഡ്പദങ്ങളിലെ ഒരു കുടുംബമാണ് **മണ്ണട്ടകൾ (Gryllidae)**. Cricket (insect) എന്ന് ഇംഗ്ലീഷ് സാമാന്യനാമം. പുൽച്ചാടികളൂടെ വർഗ്ഗത്തിൽ പെടുന്ന ഇവ ചാടിയാണ് അധികം യാത്രചെയ്യുന്നത്.

മറ്റു ഷഡ്പദങ്ങളിലെപ്പോലെ പൂർണ്ണരൂപാന്തരണം ഇവയിൽ സംഭവിക്കുന്നില്ല. മുട്ടയിൽ നിന്നും പുറത്തു വരുമ്പോൾ തന്നെ കുഞ്ഞു മണ്ണട്ടകൾ കാഴ്ചയിൽ പൂർണ്ണജീവികളുമായി സാദൃശ്യം പുലർത്തും. അതായത് ഇവയ്ക്ക് വലിപ്പത്തിലും ചില ശരീരഭാഗങ്ങളിൽ മാത്രമേ വ്യത്യസ്തത വരുന്നുള്ളു. ലാർവ, പ്യൂപ്പ എന്നീ ഘട്ടങ്ങളൊന്നും ഇവയുടെ ജീവിതചക്രത്തിലില്ല. ആറു കാലുകളുള്ള ഇവ മുൻപിലും നടുവിലുമായുള്ള കാലുകളുപയോഗിച്ചാണ് സഞ്ചരിക്കുന്നത്. നീളവും ബലവും കൂടിയ പിൻകാലുകൾ ഉപയോഗിച്ച് ചാടിയും ഇവ സഞ്ചരിക്കുന്നു. പറക്കാത്ത അവസരങ്ങളിൽ പിൻകാലുകൾ മടക്കി മുൻചിറകുകളുടെ അടിയിലായി സൂക്ഷിക്കുന്നു. രണ്ടു ജോടി ചിറകുകളാണ് ഇവയ്ക്കുള്ളത്. 

രാത്രിയിൽ *കിർ... ർ... ർ* എന്ന തുടർച്ചയായ ശബ്ദം മണ്ണട്ടകൾ പൊഴിക്കുന്നു. ഇവയിൽ ആൺ മണ്ണട്ടകളാണ് ഈ ശബ്ദമുണ്ടാക്കുന്നത്. പെൺ മണ്ണട്ടകളെ ആകർഷിക്കുവാനാണ് ഇവ ശബ്ദമുണ്ടാക്കുന്നത്. മണ്ണട്ടകളുടെ മുൻചിറകുകൾ കൂട്ടിയുരസുമ്പോഴാണ് ഈ ശബ്ദം ഉണ്ടാകുന്നത്. മനുഷ്യർക്ക് കേൾക്കാൻ സാധിക്കാത്ത തരം ആവൃത്തിയിലുള്ള ശബ്ദങ്ങൾ ചില മണ്ണട്ടകൾ പുറപ്പെടുവിക്കുന്നു. മണ്ണിനടിയിൽ താമസിക്കുന്ന ഇനം മണ്ണട്ടകൾ ചെടികളുടെ വേരുകൾ പ്രധാനമായും ഭക്ഷണമാക്കുന്നു. 
## ചീവീടുകളും മണ്ണട്ടകളും തമ്മിലുള്ള വ്യത്യാസം
മണ്ണട്ടയും ചീവീടും ഒരുജീവിയുടെ പേരായാണ് പലരും ഉപയോഗിക്കാറുള്ളത്. അവ തമ്മിൽ ഇങ്ങനെ വേർതിരിക്കാം
*മണ്ണട്ട മിക്കവാറും മണ്ണിലാണ് വസിക്കുന്നത്. ചീവീടുകൾ മരത്തിന്റെ തൊലിയിലും മറ്റും ആണ് വസിക്കുന്നത്. പ്യൂപ്പ ദശയിൽ മാത്രമാണ് ചീവീടുകൾ മണ്ണീൽ കഴിയുന്നത്.
*മണ്ണട്ട രാത്രിയിലാണ് അധികം ശബ്ദിക്കുന്നത്. ചീവീടുകൾ പകലും രാവിലെയും ശബ്ദിക്കുന്നു
*മണ്ണട്ട പുൽച്ചാടി വർഗ്ഗമാണ് (ആർത്രോപൊഡ). ചീവീടുകൾ ഹെമിപ്റ്ററ എന്ന ഓർഡരിൽ വരുന്നു.
*മണ്ണട്ട അധികം ചാടി സഞ്ചരിക്കുന്നു. ചീവീടുകൾ പറക്കുന്നവയാണ്.
*ചിറകുകൾ കൂട്ടി ഉരസിയാണ് മണ്ണട്ടകൾ ശബ്ദം  ഉണ്ടാക്കുന്നത് . ചീവീടുകൾ വയറിനടിലെ ചില പാളികൾ കമ്പനം ചെയ്യിച്ച് പൊള്ളയായ  അകവശം കൊണ്ട് ശബ്ദം വർദ്ധിപ്പിക്കുകയാണ്‌ ചെയ്യുന്നത്. മണ്ണട്ടയുടെയും ചീവീടിന്റെയും ശബ്ദശൈലിതന്നെ വത്യസ്തമാണ്.
*

## അവലംബം

## പുറത്തേക്കുള്ള കണ്ണികൾ

*  The cricket suicide 
* Intro on house crickets
* Singing Insects of North America  An online field guide
* house cricket on the UF / IFAS Featured Creatures Web site
* tropical house cricket on the UF / IFAS Featured Creatures Web site
* field crickets, ''Gryllus'' spp. on the UF / IFAS Featured Creatures Web site
* Web article: The recent evolution of a population of silent Hawaiian crickets  WhyFiles.org
* "Tuning in to Cricket Radio" , John Himmelman, *[http://www.berfrois.com/ Berfrois]*

വർഗ്ഗം:ഷഡ്‌പദങ്ങൾ
വർഗ്ഗം:മണ്ണട്ടകൾ
ഓർക്കൂട്ട് ഒരു ഓർമ്മക്കൂട്ട്

നവാഗതരായ മനോജ്, വിനോദ് എന്നിവർ രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഓർക്കൂട്ട് ഒരു ഓർമ്മക്കൂട്ട്***. നിരവധി പുതുമുഖങ്ങളെ അണിനിരത്തി ജോണി സാഗരിഗയാണ് ചിത്രം നിർമ്മിച്ചിത്. റിമ കല്ലിങ്കൽ, ബെൻ ലാലു അലക്സ് (ലാലു അലക്സിന്റെ മകൻ), ജോ സിബി മലയിൽ (സിബി മലയിലിന്റെ മകൻ), അനു മോഹൻ (കൊട്ടാരക്കര ശ്രീധരൻ നായരുടെ ചെറുമകൻ), വിഷ്ണു രാഘവ്, അർജ്ജുൻ അശോകൻ (ഹരിശ്രീ അശോകന്റെ മകൻ) എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. സംവിധായകരിലൊരാളായ മനോജ് ലോഹിതദാസിനൊപ്പം സഹസംവിധായകനായി പ്രവർത്തിച്ചിട്ടുണ്ട്. സ്കൂൾ ഓഫ് ഡ്രാമയിലെ വിദ്യാർത്ഥിയായിരുന്നു വിനോദ്.

2012-ൽ ജനുവരി 5-നു പുറത്തിറങ്ങിയ *ഓർക്കൂട്ട് ഒരു ഓർമ്മക്കൂട്ട്* വർഷത്തിലെ ആദ്യമലയാളചിത്രം കൂടിയായിരുന്നു.

ഷോർട് സ്റ്റോറി :വി എസ് ജയകുമാർ 

## ഇതിവൃത്തം
നഗരത്തിലെ ഒരു അപ്പാർട്ട്മെന്റിൽ താമസിക്കുന്ന നാലു കോളേജ് വിദ്യാർത്ഥികളുടെ ജീവിതത്തിലേക്ക് ഓർക്കട്ട് എന്ന സോഷ്യൽ നെറ്റ്‌വർക്കിലൂടെ ജർമ്മൻ സ്വദേശിനിയായ ഒരു പെൺകുട്ടി കടന്നുവരുന്നു. തുടർന്ന് അവരുടെ ജീവിതത്തിലുണ്ടാകുന്ന സംഭവവികാസങ്ങളാണ് ചിത്രത്തിന്റെ ഇതിവൃത്തം.

## അഭിനേതാക്കൾ
* റിമ കല്ലിങ്കൽ – ക്രിസ്റ്റൽ ഫാൽത്ത് റിറ്റ്സ്
* ബെൻ ലാലു അലക്സ് – അഭി
* ജോ സിബി മലയിൽ – റോണി
* അനു മോഹൻ – സൂരജ്
* വിഷ്ണു രാഘവ് – അരുൺ
* ബാലു വർഗ്ഗീസ് – ബിയോൺ
* അർജ്ജുൻ അശോകൻ – ഗണേശൻ
* ശ്രീജിത്ത് രവി – ഉണ്ണി മൂസത്ത്
* സിദ്ദിഖ് – സൂപ്പർസ്റ്റാർ പ്രേംനാഥ്
* ഹരിശ്രീ അശോകൻ – നാരായണൻ
* കലിംഗ ശശി – നീലാണ്ഠൻ
* മേനക – വേണി
* കവിയൂർ പൊന്നമ്മ – അമ്മിണിയമ്മ

## സംഗീതം

## അവലംബം

## പുറത്തേക്കുള്ള കണ്ണികൾ
* ''ഓർക്കൂട്ട് ഒരു ഓർമ്മക്കൂട്ട്''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
പയ്യന്നൂർ കോളേജ്

കണ്ണൂർ ജില്ലയിലെ പയ്യന്നൂരിനടുത്തുള്ള എടാട്ട് സ്ഥിതി ചെയ്യുന്ന ഒരു എയ്‌ഡഡ് കോളേജാണ് **പയ്യന്നൂർ കോളേജ്**. കണ്ണൂർ സർവ്വകലാശാലയോടാണ് ഈ കലാലയം അഫിലിയേറ്റ് ചെയ്തിരിക്കുന്നത്.
## പൂർവ്വവിദ്യാർത്ഥികൾ
*പി. കുഞ്ഞിക്കൃഷ്‌ണൻ
*ജോൺ ബ്രിട്ടാസ്
*ടി.വി. രാജേഷ്
*കെ.സി. വേണുഗോപാൽ

## കോഴ്സുകൾ
### ബി.എ.
*ഇംഗ്ലീഷ്
*ഇക്കണോമിക്സ്
*മലയാളം
*ഹിന്ദി
*ഹിസ്റ്ററി
*പൊളിറ്റിക്കൽ സയൻസ്
*ഫങ്ഷണൽ ഹിന്ദി

### ബി.എസ്.സി.
*കെമിസ്ട്രി
*മാത്തമാറ്റിക്സ്
*സുവോളജി
*ഫിസിക്സ്
*ബോട്ടണി
### ബി.കോം
### എം.എസ്.സി.
*മാത്തമാറ്റിക്സ്
*കെമിസ്ട്രി
*ഫിസിക്സ്
### റിസർച്ച്
*മാത്തമാറ്റിക്സ്
*ഫിസിക്സ്
*ഹിന്ദി

## അവലംബം

വർഗ്ഗം:കണ്ണൂർ സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കണ്ണൂർ ജില്ലയിലെ കലാലയങ്ങൾ
വർഗ്ഗം:കണ്ണൂർ ജില്ലയിലെ സ്വകാര്യ കലാലയങ്ങൾ
അലെസ്സണ്ട്രോ ലാംബ്രുഘി

**അലെസ്സണ്ട്രോ ലാംബ്രുഘി**  ഒരു ഇറ്റാലിയൻ പ്രൊഫഷണൽ ഫുട്ബോൾ കളിക്കാരനാണ് . ഇദ്ദേഹം ഇപ്പോൾ  ലിവോർണോയ്ക്ക് വേണ്ടി സീരീ ബിയിൽ  കളിക്കുന്നു.

ഇദ്ദേഹം തന്റെ സീരീ  ബി-യിലെ ആദ്യ മത്സരം 2009 -മാണ്ട്  ഓഗസ്റ്റ്‌ 28 -നു മാന്റോവ-യ്ക്ക് വേണ്ടി ഫ്രോസിനോൻ-നു എതിരെ ആയിരുന്നു .

ലാംബ്രുഘി ലിവോർണോ-യുമായി ജൂലൈ 9, 2010 -ൽ നാല് വർഷ കരാർ ഒപ്പിടുകയും ഇപ്പോൾ അവർക്കായി കളിക്കുകയും ചെയ്യുന്നു.

## അവലംബം

## പുറത്തേക്കുള്ള കണ്ണികൾ
*Player Profile  *from livornocalcio.it*
* Player Profile  *from legaserieb.it*

വർഗ്ഗം:ഇറ്റാലിയൻ ഫുട്ബോൾ കളിക്കാർ
വർഗ്ഗം:1987-ൽ ജനിച്ചവർ
നരഭോജി

മനുഷ്യമാംസം ഭക്ഷിക്കുന്നവരെന്നു കരുതപ്പെടുന്ന മനുഷ്യവിഭാഗത്തെ **നരഭോജി** എന്നു പറയുന്നു. മറ്റ് മനുഷ്യരെ ഭക്ഷിക്കുന്ന സ്വഭാവമുള്ള ആളുകൾ എന്ന മട്ടിലാണ് നരഭോജികളെക്കുറിച്ചുള്ള കഥകൾ നിലനിൽക്കുന്നത്. അനുഷ്ഠാനത്തിന്റെ ഭാഗമായി മനുഷ്യമാംസം ഭക്ഷിക്കുന്ന ആന്ത്രപോഫാഗികൾ യൂറോപ്പിലും മറ്റുമുണ്ടായിരുന്നതായി പറയപ്പെടുന്നു. രണ്ടുതരത്തിലുള്ള നരഭോജനം ഉള്ളതായി കരുതപ്പെടുന്നു. സ്വഗോത്ര നരഭോജനവും, വിഗോത്ര നരഭോജനവും.

## പ്രത്യേക വിഭാഗക്കാർ

നെതർലൻഡ്, യൂറോപ്പ്, ആഫ്രിക്ക, സൗത്ത് അമേരിക്ക, ഇന്ത്യ, ചൈന, ന്യൂസിലൻഡ്, നോർത്ത് അമേരിക്ക, ആസ്ട്രേലിയ, സോളമൺ ദ്വീപുകൾ, ന്യൂകാലിഡോണിയ, ന്യുഗിനിയ, സുമാത്ര, ഫിജി തുടങ്ങിയ സ്ഥലങ്ങളിൽ ഗോത്രയുദ്ധങ്ങളുമായി ബന്ധപ്പെട്ട് ഈ അനുഷ്ഠാനം നിലനിന്നിരുന്നതായി കരുതപ്പെടുന്നു.

ക്ഷാമകാലങ്ങളിൽ നരഭോജനം പ്രത്യക്ഷപ്പെട്ടിരുന്നതായും റിപ്പോർട്ടുകളുണ്ടായിട്ടുണ്ട്. 1930-കളിൽ ഉക്രെയിനിലും രണ്ടാം ലോകയുദ്ധകാലത്ത് സോവിയറ്റ് യൂണിയന്റെ പട്ടാളക്കാരിലും, നാസി ക്യാമ്പുകളിലും, ജപ്പാൻ ട്രൂപ്പുകളിലും, ചൈനീസ് ആഭ്യന്തരയുദ്ധകാലത്തും ഇങ്ങനെ സംഭവിച്ചിട്ടുള്ളതായി ചില അഭ്യൂഹങ്ങളുണ്ട്. ഇന്ത്യയിലെ പ്രത്യേകവിഭാഗം ശൈവരായ അഘോരികളെക്കുറിച്ചും ഇത്തരം വിശ്വാസങ്ങളുണ്ട്.

കീഴടക്കേണ്ടുന്ന പ്രത്യേകവിഭാഗം ജനതയെ മാനവികതയിൽനിന്ന് ഒറ്റപ്പെടുത്താൻ ബോധപൂർവം നടത്തിയ പ്രചരണ ഫലമായാണ് നരഭോജികൾ എന്ന സങ്കല്പനം രൂപപ്പെട്ടതെന്ന വാദം നിലനിൽക്കുന്നു. കൊളോണിയൽ അധിനിവേശകാലത്താണ് ലോകവ്യാപകമായി ഇത്തരം കഥകൾ പ്രചരിക്കപ്പെട്ടത്. ക്ഷാമകാലത്ത് നരഭോജനം നടന്നിരിക്കാമെന്നും അപ്പോൾ അവിടെയെത്തിയ യൂറോപ്യർ യാദൃച്ഛികതയെ രേഖീയ യുക്തിയും ഭാവനയും സന്നിവേശിപ്പിച്ച് നിറംകലർത്തി അവതരിപ്പിച്ചതാവാമെന്നും മാർവിൻ ഹാരിസ് പറയുന്നു.

## കെട്ടുകഥകൾ

പുരാതനകാലത്ത് ഒരുപക്ഷേ നരഭോജനം നടന്നിരിക്കാം. എന്നാൽ ലഭ്യമായ വിവരങ്ങളെ അടിസ്ഥാനപ്പെടുത്തി അത്തരമൊരു നിഗമനത്തിലെത്താൻ പ്രയാസമാണ്. മുൻവിധികളാൽ നിർണിതമായിരുന്നു മിക്ക ആഖ്യാനങ്ങളുമെന്ന് സാമൂഹിക ശാസ്ത്രജ്ഞർ അഭിപ്രായപ്പെടുന്നുണ്ട്. വില്യം അറെൻസ് തന്റെ മാൻ ഈറ്റിങ് മിത്ത്, ആന്ത്രപോളജി ആൻഡ് ആന്ത്രപോഫാഗി എന്ന പുസ്തകത്തിൽ നരഭോജനത്തെക്കുറിച്ചുള്ള കഥകളുടെ വിശ്വാസ്യതയെ ചോദ്യം ചെയ്യുന്നു. മിഷനറിമാരുടെയും, സഞ്ചാരികളുടെയും ഒട്ടേറെ നരവംശ ശാസ്ത്രജ്ഞരുടെയും റിപ്പോർട്ടുകൾ വംശീയമായ മുൻവിധികളും കേട്ടുകേൾവികളും കെട്ടുകഥകളും അടിസ്ഥാനമാക്കിയുള്ളതായിരുന്നു. അതിൽ ഒന്നുപോലും നേർസാക്ഷ്യത്തിന്റെ അടിസ്ഥാനത്തിലുള്ളതല്ലെന്നും മറിച്ച് സാംസ്കാരികാധിപത്യത്തിനുള്ള പ്രത്യയശാസ്ത്ര ഉപാധി എന്ന നിലയ്ക്ക് പ്രചരിപ്പിച്ചിട്ടുള്ളവയാണെന്നും ഇദ്ദേഹം വാദിക്കുന്നു. *സാംസ്കാരമുള്ള* യൂറോപ്യർ സംസ്കാര ശൂന്യനായ *അന്യ* (other) നെ കണ്ടെത്തുകയായിരുന്നു ഈ കെട്ടുകഥകളിലൂടെ.

## പുറംകണ്ണികൾ
*http://www.monstropedia.org/index.php?title=Cannibalism 
*http://www.rotten.com/library/death/cannibalism/ 

വർഗ്ഗം:ജനവിഭാഗങ്ങൾ
ആന്ദ്രെ ലൂസി

**ആന്ദ്രെ ലുസി**  ഒരു ഇറ്റാലിയൻ പ്രൊഫഷണൽ ഫുട്ബോൾ കളിക്കാരനാണ് . ഇദ്ദേഹം ഇപ്പോൾ  ലിവോർണോയ്ക്ക് വേണ്ടി സീരീ ബിയിൽ  കളിക്കുന്നു.

ജുവേന്റ്സ്-ലെ യുവജന വിഭാഗ മത്സരങ്ങൾക്ക് ശേഷം ലുസി  2005-2006 സീസണിൽ   സസ്സാരി ടോർരെസ് 1903-നു വേണ്ടിയും 2006 -2007 സീസണിൽ സീരി ബി-യിൽ പെസ്കാര കാൽസിയോ-ക്ക്  വേണ്ടിയും 2007 മുതൽ 2010 വരെ അസ്കോളി കാൽസിയോ-ക്കു വേണ്ടിയും കളിച്ചു.. ഇപ്പോൾ എ.സ്. ലിവോർണോ കാൽസിയോ-ക്കു വേണ്ടി ഇദ്ദേഹം കളിക്കുന്നു.

## അവലംബം

## പുറത്തേക്കുള്ള കണ്ണികൾ
* TuttoCalciatori profile

വർഗ്ഗം:ഇറ്റാലിയൻ ഫുട്ബോൾ കളിക്കാർ
വർഗ്ഗം:1985-ൽ ജനിച്ചവർ
മെസെഞ്ചർ

ബുധനെ കുറിച്ച് കൂടുതൽ അറിവുകൾ ശേഖരിക്കുന്നതിനു വേണ്ടി അതിനെ ഭ്രമണം ചെയ്തുകൊണ്ടിരിക്കുന്ന ബഹിരാകാശപേടകമാണ് **മെസ്സഞ്ചർ**. MErcury Surface, Space ENvironment, GEochemistry and Ranging എന്നതിന്റെ ചുരുക്കരൂപമാണ് MESSENGER എന്നത്. 485കി.ഗ്രാം ഭാരമുള്ള ഈ പേടകത്തിനെ 2004 ആഗസ്റ്റ് 3ന് ഡെൽറ്റ 2 റോക്കറ്റ് ഉപയോഗിച്ചാണ് വിക്ഷേപിച്ചത്. ബുധന്റെ ഉയർന്ന സാന്ദ്രതയ്ക്കുള്ള കാരണം, അതിന്റെ ഭൗമശാസ്ത്രപരമായ ചരിത്രം, കാന്തികക്ഷേത്രത്തിന്റെ സ്വഭാവം, കാമ്പിന്റെ ഘടന, ധ്രുവങ്ങളിൽ മഞ്ഞുണ്ടായിരിക്കാനുള്ള സാധ്യത, നേർത്ത അന്തരീക്ഷം ഉണ്ടായതിനുള്ള കാരണം എന്നിവ കണ്ടെത്തി വിശദീകരിക്കുകയാണ്‌ ദൗത്യത്തിന്റെ ഉദ്ദേശം. ആദ്യമായി ബുധനെ കടന്ന് സഞ്ചരിച്ചത് 2008 ജനുവരി 14 നാണ്‌, രണ്ടാമതായി 2008 ഒക്ടോബർ 6 നും മൂന്നാമതായി 2009 സെപ്റ്റംബർ 29 നും സഞ്ചരിച്ചു. ബുധന്റെ ഭ്രമണപഥത്തിൽ പ്രവേശിക്കുന്ന ആദ്യത്തെ ബഹിരാകാശപേടകം കൂടിയാണ് മെസ്സഞ്ചർ.

ഭൂമിയെ ഒരു പ്രാവശ്യവും ശുക്രനെ രണ്ടു പ്രാവശ്യവും ബുധനെ മൂന്നു പ്രാവശ്യവും സമീപിച്ചതിനു ശേഷമാണ് മെസ്സഞ്ചർ 2011 മാർച്ച് മാസം 18ന് ബുധന്റെ ഭ്രമണപഥത്തിൽ പ്രവേശിച്ചത്. മാർച്ച് 24ന് ഇതിലെ ഉപകരണങ്ങളെല്ലാം സജ്ജീവമാകുകയും മാർച്ച് 29ന് ആദ്യത്തെ ഫോട്ടോ ഭൂമിയിലേക്ക് അയക്കുകയും ചെയ്തു.

## ദൗത്യത്തിന്റെ പശ്ചാത്തലം
### ആദ്യകാല ദൗത്യങ്ങൾ
1973ലെ മാരിനർ 10 ആണ് ഇതിനു മുമ്പ് ബുധനെ സമീപിച്ച ഏകപേടകം. ഗ്രഹോപരിതലത്തിന്റെ 40-45% ഭാഗത്തിന്റെയും ചിത്രീകരണം മാരീനർ 10 പൂർത്തീകരിച്ചിരുന്നു. മാരിനർ 10 ബുധന്റെ സമീപത്തുകൂടെ അവസാനമായി കടന്നുപോയത് 1975 മാർച്ച് 16നായിരുന്നു.

ബുധനിലേക്ക് പേടകം അയക്കേണ്ടതിനു വേണ്ടിവരുന്ന ഉയർന്ന ചെലവ് തുടർദൗത്യങ്ങളെ കുറിച്ചുള്ള ആലോചനകൾ പോലും ഇല്ലാതാക്കി. 1998ലാണ് പിന്നീട് ഇതിനെ കുറിച്ചുള്ള ആലോചനകൾ വീണ്ടും തുടങ്ങുന്നത്. 1985ൽ പുറത്തുവന്ന ചെൻ‌-വാൻ യെന്നിന്റെ ഒരു പഠനം സൂര്യന്റെയും ഗ്രഹങ്ങളുടെയും ഗുരുത്വബലം ഉപയോഗപ്പെടുത്തിക്കൊണ്ട് ബഹിരാകാശപേടകളെ ലക്ഷ്യത്തിലെത്തിക്കുന്നതിനുള്ള സാധ്യത തുറന്നു. ഇത് ഇന്ധനച്ചെലവ് വളരെയേറെ കുറക്കുന്നതിനു സഹായകമായി.

## അവലംബം

## പുറത്തേക്കുള്ള കണ്ണികൾ
വർഗ്ഗം:ബഹിരാകാശപേടകങ്ങൾ
വർഗ്ഗം:ബുധൻ
മാരായിക്കോട് ശ്രീ ഇണ്ടിളയപ്പൻ ക്ഷേത്രം

കേരളത്തിലെ കൊല്ലം ജില്ലയിൽ സ്ഥിതി ചെയ്യുന്ന ഒരു ക്ഷേത്രമാണ് **മാരായിക്കോട് ശ്രീ ഇണ്ടിളയപ്പൻ ക്ഷേത്രം**. ആയിരത്തിൽ പരം വർഷങ്ങൾ പഴക്കമുള്ള ഒരു അതിപുരാതന ക്ഷേത്രങ്ങളിലൊന്നാണിതെന്ന് കരുതപ്പെടുന്നു.ശൈവ-വൈഷ്ണവ പ്രതിഷ്ഠകൾ ആണ് ഇരു ക്ഷേത്രങ്ങളിലായി കുടികൊള്ളുന്നത്. വടക്ക് ശിവ-പാർവതി ക്ഷേത്രവും തെക്ക് വിഷ്ണു ക്ഷേത്രവുമാണ് ഉള്ളത്. കൂടാതെ മഹാഗണപതി, ബ്രഹ്മരക്ഷസ്, നാഗരാജാവ്-നാഗയക്ഷി, യക്ഷി എന്നീ ആരാധനാമൂർത്തികളും ഉണ്ട്. അഹിന്ദുക്കൾക്കും ക്ഷേത്രദർശനം അനുവദനീയമാണ്. ക്ഷേത്രപരിസരത്തുള്ള ക്രൈസ്തവർ സ്വന്തം ആരാധനാലയം പോലെയാണ് ക്ഷേത്രത്തെ കാണുന്നത്.

## ഐതിഹ്യം

## ചരിത്രം
ആയിരത്തിൽപ്പരം വർഷങ്ങൾ പഴക്കമുള്ള രണ്ടു ക്ഷേത്രങ്ങളാണ് ശ്രീ ഇണ്ടിളയപ്പ (ശിവൻ) - മഹാവിഷ്ണു ക്ഷേത്രങ്ങൾ. ചരിത്രം പോലും ഇപ്പോൾ ജീവിച്ചിരിയ്ക്കുന്ന ഒരു വ്യക്തിയ്ക്കും അറിയില്ല എന്നതാണ് സത്യം. കാരണം വളരെ കാലം മുൻപേ ഈ ക്ഷേത്രങ്ങൾ നശിച്ചു നാമാവശേഷമായിരുന്നു. ഇരുനൂറു വർഷങ്ങൾക്കുമുൻപ് വേലുത്തമ്പി ദളവയെ തിരഞ്ഞുനടന്ന ബ്രിട്ടീഷുകാർ തകർത്തതാണ് ഈ ക്ഷേത്രങ്ങൾ എന്ന് കേട്ടുകേഴിവിയുണ്ട്. തകർന്നുകിടന്നിരുന്ന ഈ ക്ഷേത്രങ്ങളിൽ മഹാവിഷ്ണുക്ഷേത്രം 1980-കളിൽ പുനർനിർമ്മിക്കുകയും മഹാവിഷ്ണുവിനെ ശ്രീ ഇണ്ടിളയപ്പനായി ആരാധിച്ചുപോരുകയും ചെയ്തു. ഏകദേശം 20 വർഷങ്ങൾക്കുശേഷം ദേവപ്രശ്നം വയ്ക്കുകയും ദേവപ്രശ്നത്തിൽ ശ്രീ ഇണ്ടിളയപ്പൻ ശ്രീ മഹാവിഷ്ണുവല്ല ശ്രീ പരമശിവനാണെന്നും, ഇവിടം വാസ്തുശാസ്ത്രപ്രകാരം രണ്ടു ക്ഷേത്രങ്ങളാണെന്നും രണ്ടും തുല്യപ്രാധാന്യത്തോടുകൂടിയതാണെന്നു തെളിയുകയും ചെയ്തു. കൂടാതെ ക്ഷേത്രത്തിന്റെ ഏകദേശം ഒരു കിലോമീറ്റർ ചുറ്റളവിൽ ഉപദേവതാപ്രതിഷ്ഠകളും ക്ഷേത്രാവശിഷ്ടങ്ങളും ദേവപ്രശ്നത്തിൽ കണ്ടെത്തുകയും ചെയ്തു. ദേവപ്രശ്നപ്രകാരം തന്ത്രിസ്ഥാനം പാലാ പൂവരണി തേവണംകോട്‌  ഇല്ലം തന്ത്രിമാർക്കു നൽകുകയും ചെയ്തു. ദേവപ്രശ്നത്തിനുശേഷം ശിവക്ഷേത്ര നിർമ്മാണപ്രവർത്തനങ്ങൾ ആരംഭിക്കുകയും ശിവപാർവതീ പ്രതിഷ്ഠകൾ നടത്തുകയും ചെയ്തു. പിന്നീടുള്ള വർഷങ്ങളിൽ ശ്രീ മഹാഗണപതിയുടേയും നാഗദൈവങ്ങളുടെയും ബ്രഹ്മരക്ഷസ്സിന്റെയും പ്രതിഷ്ഠകൾ നടക്കുകയും ക്ഷേത്രചൈതന്യം പതിന്മടങ്ങ്‌ വർദ്ധിക്കുകയും ചെയ്തു.

## ശ്രീകോവിൽ
ഇവിടെ രണ്ട് ക്ഷേത്രങ്ങളായിട്ടാണ് നിലകൊള്ളുന്നത്. വടക്ക് ഇണ്ടിളയപ്പൻ (പരമശിവൻ ) ക്ഷേത്രവും തെക്ക് മഹാവിഷ്ണു ക്ഷേത്രവും. ശിവ ക്ഷേത്രം വൃത്താകൃതിയിലുള്ള മഹാശ്രീകോവിലായി തീർത്തിരിക്കുന്നു.

## പ്രതിഷ്ഠകൾ
ശിവക്ഷേത്രം - കിഴക്കോട്ടു ദർശനം നൽകി ശിവലിംഗ പ്രതിഷ്ഠയും കൂടാതെ അതേ ശ്രീകോവിലിൽ പടിഞ്ഞാറേ സോപാനത്തിലായി പാർവതീദേവിയുടെ പ്രതിഷ്ഠയും ഉണ്ട്. കോവിലിന്റെ കന്നിമൂലയിൽ ശ്രീ മഹാഗണപതിയെ പ്രതിഷ്‌ഠിച്ചിരിക്കുന്നു. ഗണപതിയുടെ കന്നിമൂലയിൽ നാഗദൈവങ്ങളും ബ്രഹ്മരക്ഷസും കുടിയിരിക്കുന്നു.

വിഷ്ണു ക്ഷേത്രം - മുന്നിലെ ഇടതുകയ്യിൽ ഗദയും പുറകിലെ ഇടതുകയ്യിൽ ചക്രവും വലതുകയ്യിൽ ശംഖും ധരിച്ചു നിൽക്കുന്ന വിഷ്ണു പ്രതിഷ്ഠയാണുള്ളത്. വിഷ്ണു ക്ഷേത്രത്തിന്റെ തെക്കുകിഴക്ക് മാറി യക്ഷി കുടിയിരിക്കുന്നു.

## വിശേഷങ്ങൾ
മാരായിക്കോട് ഇണ്ടിളയപ്പൻ ക്ഷേത്രത്തിൽ തിരുവുത്സവം അഞ്ചു ദിനങ്ങൾ കൊണ്ടാടുന്നു. മേട മാസത്തിലെ (ഏപ്രിൽ / മെയ്‌) രോഹിണി നാളിലാണ് തിരുവുത്സവം അവസാനിക്കുന്നത്.

## ക്ഷേത്രത്തിലെത്തിച്ചേരാൻ
ഈ ക്ഷേത്രം നിലകൊള്ളുന്നത് വെട്ടിക്കവല പഞ്ചായത്തിൽ ഉളിയനാട് വാർഡിൽ മാരായിക്കോട് എന്ന സ്ഥലത്താണ്. കൊട്ടാരങ്ങളുടെ നാടായ കൊട്ടാരക്കരയിൽ നിന്നും MC റോഡിൽ ഏകദേശം 4 കിലോമീറ്റർ തെക്കോട്ട്‌ (തിരുവനന്തപുരം റോഡ്‌) മാറി കരിക്കം അവിടെനിന്നും കിഴക്കെതെരുവ് റോഡിൽ 550 മീറ്റർ കഴിഞ്ഞു വലത്തോട്ട് തിരിഞ്ഞു 600 മീറ്റർ കൂടി യാത്രചെയ്താൽ ക്ഷേത്രസന്നിധിയിൽ എത്തിച്ചേരാം.

വർഗ്ഗം:കൊല്ലം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ
നീർനായ (ഉപകുടുംബം)

സസ്തനികളിലെ ഒരു കുടുംബമായ മസ്റ്റെലൈഡിലെ ഉപകുടുംബമാണ് **നീർനായ** (**Lutrinae **, **Otter**) മാംസഭോജികളായ ഇവ ജലത്തിൽ ജീവിക്കുവാൻ അനുകൂല സാഹചര്യം നേടിയവയാണ്. മനുഷ്യരിൽ നിന്നും പൊതുവെ വളരെക്കുറച്ച് അതിക്രമം അനുഭവിക്കുന്നവയാണ് ഇവ. ജലത്തിൽ നിഷ്പ്രയാസം സഞ്ചരിക്കുന്ന നീർനായ്കൾ കരയിലും സഞ്ചരിക്കും. ഒഴുക്കുവെള്ളം കൂടുതൽ ഇഷ്ടപ്പെടുന്ന നീർനായകൾക്ക് മണത്തറിയാനുള്ള ശേഷി കൂടുതലാണ്. 

ജലാശയത്തിനടുത്തുള്ള പൊന്തകളോ കണ്ടൽക്കാടുകളോ ആണ്‌  നീർനായകളുടെ പാർപ്പിടം. നദികളിലും വയലുകളിലും കായലുകളിലും ഒക്കെ ഇരതേടുന്ന നീർനായകളെ കാണാം. ചില വർഗ്ഗങ്ങൾ പേരു സൂചിപ്പിക്കുന്നതുപോലെ കടൽ ജലത്തിലും ജീവിക്കുന്നു.  മത്സ്യം, തവള,  ഇഴജന്തുക്കൾ, ഞണ്ട് തുടങ്ങിയവയാണ്‌ മുഖ്യാഹാരം.

## ഇനങ്ങൾ
;നീർ നായ വർഗ്ഗം
മൊത്തം പതിമ്മൂന്ന് വർഗ്ഗം നീർനായകൾ  ഇന്ന് ഭൂമിയിൽ ജീവിച്ചിരിക്കുന്നു.
# യൂറേഷ്യൻ  നീർനായ (Lutra lutra)
# ഹെയറിനോസ്ഡ് നീർനായ (Lutra sumatrana)
# ജാപ്പനീസ്  നീർനായ (Lutra nippon)
# സ്പോട്ടഡ് നെക്ക് നീർനായ (Hydrictis maculicollis)
# സ്മൂത്ത് കോട്ടഡ് നീർനായ (Lutrogale perspicillata)
# നോർത്തേൻ റിവർ നീർനായ (Lontra canadensis)
# സതേൺ റിവർ നീർനായ (Lontra provocax)
# നിയോട്രോപിക്കൽ നീർനായ (Lontra longicaudis)
# മറീൻ നീർനായ  (Lontra felina)
# ജയന്റ് നീർനായ (Pteronura brasiliensis)
# ആഫ്രിക്കൻ ക്ലോലെസ്സ് നീർനായ (Aonyx capensis)
# മല നീർനായ (Aonyx cinerea)
# കടൽ നീർനായ (Enhydra lutris)
ഇവയിൽ സ്മൂത്ത്-കോട്ടഡ് നീർനായ, മല നീർനായ എന്നിവയെ കേരളത്തിലെ നദികളിലും കായലുകളിലും കാണാം.

## അവലംബം

## പുറത്തേക്കുള്ള കണ്ണികൾ
വർഗ്ഗം:മസ്റ്റെലൈഡ്
വർഗ്ഗം:കേരളത്തിലെ സസ്തനികൾ
വർഗ്ഗം:ഉപകരണങ്ങളുപയോഗിക്കുന്ന ജന്തുക്കൾ
കീടഭോജി സസ്യങ്ങൾ

ചെറു കീടങ്ങളെ ആകർഷിച്ച് കുടുക്കിലകപ്പെടുത്തി ആഹാരമാക്കാനുള്ള ഘടനാ വിശേഷങ്ങളോടു കൂടിയ സസ്യങ്ങളെയാണ് **കീടഭോജിസസ്യങ്ങൾ** (insectivorous plants) എന്നു വിളിക്കുന്നത്.ചാൾസ് ഡാർവിനാണ് ആദ്യമായി ഇത്തരം സസ്യങ്ങളെക്കുറിച്ച് വിപുലമായ പഠനങ്ങൾ നടത്തിയത്. 1875 -ൽ ഇൻസെക്ടിവോറസ് പ്ലാന്റ്സ് എന്ന പേരിൽ ഒരു ഗ്രന്ഥം പ്രസിദ്ധീകരിച്ചതോടെയാണ് ഈ വിഷയത്തിൽ ശാസ്ത്രീയമായ ഒരു കാഴ്ചപ്പാട് ഉണ്ടായത്.
## പുതിയ കണ്ടെത്തലുകൾ
ബ്രസീലിലെ  പുൽക്കാടുകളിൽ മാംസഭുക്കുകളായ മൂന്നു പുതിയഇനം ചെടികളെ ശാസ്ത്രജ്ഞർ കണ്ടെത്തിയിട്ടുണ്ട്.. ഇരകളെ കുരുക്കിലാക്കി വിഴുങ്ങുന്ന ഇവയുടെ പ്രധാന ഭക്ഷണം പുഴുക്കളാണ്. മണ്ണിലേക്ക് ഇലകൾ താഴ്ത്തിയാണ് ഈ സസ്യങ്ങളുടെ ഇരവേട്ട. പശിമയുള്ള ഇലകളാണ് ഇവക്കുള്ളത്.
മണ്ണിലെ പുഴുക്കളും മറ്റു ചെറിയ ജീവജാലങ്ങളും ഇതിന്റെ ഇലയിൽ ഒട്ടിപ്പിടിക്കും. തവള പോലുള്ള ജീവികളെ പോലും ആഹാരമാക്കാൻ ശേഷിയുള്ള ഒട്ടനേകം മാംസാഹാരികളായ സസ്യങ്ങളെ ശാസ്ത്രലോകം കണ്ടെത്തിയിട്ടുണ്ടെങ്കിലും മണ്ണിലേക്ക് ഇലകൾ താഴ്ത്തി ഇരപിടിക്കുന്ന വിഭാഗത്തെ കണ്ടെത്തുന്നത് ഇതാദ്യമായാണ്. ഇങ്ങനെ ഇരപിടിക്കുന്ന സസ്യജാലങ്ങൾ വേറെയുമുണ്ടാകാമെന്നാണ് ബൊട്ടാണിസ്റ്റുകളുടെ പക്ഷം. കാലിഫോർണിയ അക്കാദമി ഓഫ് സയൻസിലെ ഡോ. പീറ്റർ ഫ്രിച്ചാണ് ഗവേഷണത്തിനു നേതൃത്വം നൽകിയത്. ഫിൽകോക്സിയ മിനൻസിസ്, ഫിൽകോക്സിയ ഗോയസെൻസിസ്, ഫിൽകോക്സിയ ബാഹിൻസീസ് എന്നിവയാണ് ഇപ്പോൾ കണ്ടെത്തിയ ചെടികളുടെ പേര്.

## അവലംബം

## തുടർ വായനയ്ക്ക്
* 
* 
* Carnivorous Plant Database  provides an up-to-date, searchable database of all the published species of carnivorous plants.
* Carnivorous Plant FAQ at Sarracenia.com
* List of films and TV shows that feature carnivorous plants-most of them fictional
* Botanical Society of America - Carnivorous Plants Online 
* Ellison, A.M. 2006.  *Plant Biol.* **8**: 740–747.

വർഗ്ഗം:കീടഭോജിസസ്യങ്ങൾ
മസ്റ്റെലൈഡ്

സസ്തനികളിലെ ഒരു കുടുംബമാണ് **മസ്റ്റെലൈഡ്** - **Mustelidae**. ഇതിലെ ഒരു പ്രധാന ഉപകുടുംബമാണ് നീർനായയുടേത്. യൂറോപ്യൻ ധ്രുവപ്പൂച്ച, ധ്രുവപ്പൂച്ച, തറക്കരടി എന്നിവ ഈ കുടുംബത്തിൽ ഉൾപ്പെടുന്നവയാണ്. 

## അവലംബം

## കുടുതൽ വായിക്കാൻ

*

വർഗ്ഗം:ജന്തുകുടുംബങ്ങൾ
വർഗ്ഗം:മസ്റ്റെലൈഡ്
ഡെയിൽ കാർനിഗെ

**ഡെയിൽ കാർനിഗെ** എന്ന് അറിയപ്പെട്ടിരുന്ന  ഡെയിൽ ബ്രെക്കെൻറിഡ്ജ്  കാർനിഗെ  (Dale Breckenridge Carnegie :നവംബർ  24,1888 – നവംബർ  1,1955) പ്രശസ്തനായ  അമേരിക്കൻ എഴുത്തുകാരനും,പ്രസംഗികനും ആയിരുന്നു. സ്വയംപുരോഗതി,  വില്പനതന്ത്രം , ഏകിഭൂതപരിപാലനം , പ്രസംഗകല,  വ്യക്തിഗത കഴിവുകൾ  മെച്ചപ്പെടുത്തൽ എന്നിവയ്ക്കുള്ള പഠന പരിപാടികൾ   കാർനിഗെ വികസിപ്പിച്ചു. 1936ൽ  രചിച്ച **എങ്ങനെ സ്നേഹിതരെ  സ്വാധീനിച്ച്‌ നേടാം ?** (How to Win Friends and Influence People ? ) ഇന്നും ഏറ്റവും കൂടുതൽ വിൽക്കപ്പെടുന്ന പുസ്തകങ്ങളിലൊന്നാണ്‌. **വ്യാകുലതകൾ അവസാനിപ്പിച്ചു  എങ്ങനെ ജീവിതമാരംഭിക്കാം ?** ( How to Stop Worrying and Start Living :1948), **അറിയപ്പെടാത്ത  ലിങ്കൺ**  ( Lincoln the Unknown :1932) എന്നിവയാണ് മറ്റു പ്രശസ്ത ഗ്രന്ഥങ്ങൾ. നിങ്ങളുടെ പ്രതികരണം മറ്റുള്ളവരുടെ പെരുമാറ്റത്തിൽ മാറ്റങ്ങളുണ്ടാക്കുമെന്നുള്ളതാണ്  കാർനിഗെയുടെ ഗ്രന്ഥങ്ങളിലെ പ്രധാന സന്ദേശം.

## കാർനിഗേയുടെ  ചില പ്രശസ്ത  ഉദ്ധരണികൾ
* ആരോട് നിങ്ങൾ ഇടപെടുന്നുവോ ആവ്യക്തിയുടെ നന്മയിൽ ആത്മാർഥമായി വിശ്വസിക്കുക
* പുഞ്ചിരിയുള്ള മുഖമുണ്ടാവുക, നമ്മുടെ പുഞ്ചിരിയും പ്രസന്നതയും ക്രൂത്രിമമല്ലെന്നു ഉറപ്പാക്കുക.
* എല്ലാവരുടെയും പേര് ഓർക്കുക, ഏതൊരാളും ഏറ്റവും ഇഷ്ട്ടപ്പെടുന്നത് സ്വന്തം പേരാണ്. 
* പറയുന്നതിലേറെ കേൾക്കുക, മറ്റുള്ളവരെ അവരുടെ കാര്യങ്ങൾ പറയുവാൻ പ്രോത്സാഹിപ്പിക്കുക. തങ്ങളെ ശ്രദ്ധിക്കുന്ന കാതുകൾ ഏവരും ഇഷ്ടപ്പെടുന്നു . 
* ആരും നിസ്സരന്മാരല്ല എന്ന് മനസ്സിലുറപ്പിക്കുക.
## അവലംബം

## പുറത്തേക്കുള്ള കണ്ണികൾ
* Popular Quotes by Dale Carnegie 
* Dale Carnegie Videos 
*  Dale Carnegie on findagrave.com
* The Art of Public Speaking (free download) 

വർഗ്ഗം:അമേരിക്കൻ എഴുത്തുകാർ
വർഗ്ഗം:1888-ൽ ജനിച്ചവർ
വീട്ടു ചീവീട്

ചീവീടുകളിൽ  അഥവാ ചില്ലുടൂ **വീട്ടു ചീവീട്** - (**House Cricket**). *ഗ്രില്ലസ് ഡോമസ്റ്റിക്കസ്* (*Gryllus Domesticus*) എന്നാണ് ഇതിന്റെ ശാസ്ത്രീയനാമം. ദക്ഷിണപശ്ചിമ ഏഷ്യയാണ് നൈസർഗിക വാസസ്ഥലമെങ്കിലും ആഗോളമായി ഇവ കാണപ്പെടുന്നുണ്ട്. തവളകൾ, ഇഴജന്തുക്കൾ, പ്രാണികൾ എന്നിവ ഇതിനെ ഭക്ഷണമാക്കുന്നു. ചാര, തവിട്ടു നിറങ്ങളിൽ കാണപ്പെടുന്ന ഇവയുടെ ശരീരവലിപ്പം 16 മുതൽ 21 വരെ മില്ലിമീറ്റർ (0.63–0.83 ഇഞ്ച്) വരെയാണ്. ഇതിൽ ആൺ, പെൺ ജീവികൾ കാഴ്ചയിൽ വളരെ സാമ്യമുണ്ട്. പെൺ ചീവിടിന്റെ പുറകിലായി അണ്‌ഡേന്ദ്രിയം കാണപ്പെടുന്നു. ഇതിന് 12 മില്ലിമീറ്റർ വരെ വലിപ്പമുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ചീവീടുകൾ
കെ.ടി. തോമസ്

ഒന്നും, രണ്ടും കേരളനിയമസഭയിൽ കാഞ്ഞിരപ്പള്ളി നിയമസഭാ മണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **കെ.ടി. തോമസ്** (ജീവിതകാലം, 15 ഓഗസ്റ്റ് 1914 - 1995). കോൺഗ്രസ് പ്രതിനിധിയായാണ് ഇദ്ദേഹം കേരള നിയമസഭയിലേക്കെത്തിയത്. കേരളനിയമസഭയിൽ അംഗമാകുന്നതിനു മുൻപ് 1954 മുതൽ 56 വരെ തിരുക്കൊച്ചി നിയമസഭയിലേക്കും കെ.ടി. തോമസ് തെരഞ്ഞെടുക്കപ്പെട്ടിരുന്നു. ബി.എ., ബി.എൽ. ബിരുദധാരിയായിരുന്ന ഇദ്ദേഹം ഒരു അഭിഭാഷകൻ കൂടിയായിരുന്നു. 1914 ഓഗസ്റ്റ് പതിനഞ്ചിനാണ് കെ.ടി. തോമസ് ജനിച്ചത്.

തിരുവിതാംകൂർ സ്റ്റേറ്റ്കോൺഗ്രസിൽ 1938-ൽ അംഗമായിക്കൊണ്ടാണ് ഇദ്ദേഹം സജീവ രാഷ്ട്രീയത്തിലേക്ക് ഇറങ്ങിയത്. നിസ്സഹകരണ പ്രസ്ഥാനങ്ങളിൽ പങ്കെടുക്കുക വഴി നിരവധി തവണ ഇദ്ദേഹം ജയിൽ വാസം അനുഷ്ഠിച്ചിട്ടുണ്ട്. കോട്ടയം ഡി.സി.സി. പ്രസിഡന്റ്, കാഞ്ഞിരപ്പള്ളി ഗ്രാമപഞ്ചായത്ത് മെമ്പർ, കെ.പി.സി.സി. അംഗം, സബ് ഓർഡിനേറ്റ് ലെജിസ്ലേഷൻ ചെയർമാൻ (1957-58) എന്നീ നിലകളിൽ ഇദ്ദേഹം പ്രവർത്തിച്ചിരുന്നു.

## അവലംബം

വർഗ്ഗം:1914-ൽ ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം: 1995-ൽ മരിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
ദർശന ടി.വി.

2012 ജനുവരി 1 ന് മലയാളത്തിലാരംഭിച്ച വിനോദ ചാനലാണ് **ദർശന ടി.വി.** കോഴിക്കോട്ടെ സത്യധാര കമ്മ്യൂണികഷന്റെ കീഴിലാണ് ചാനൽ  പ്രവർത്തിക്കുന്നത്. മലബാറിൽ നിന്നാരംഭിക്കുന്ന ആദ്യത്തെ ടെലിവിഷൻ ചാനൽ. സി.ഇ.ഒ  സിദ്ധീഖ്  ഫൈസി. "വിനോദവും വിജ്ഞാനവും ധാർമികതയുടെ കൈയൊപ്പോടെ" എന്നതാണ് ദർശനയുടെ മുദ്രാവാക്യം.  മലയാളിയുടെ ടെലിവിഷൻ ശീലങ്ങൾക്ക് പുതിയൊരു തിരുത്തായിരിക്കും ദർശന ചാനലെന്നും അധികൃതർ അവകാശപ്പെടുന്നു.

## അവലംബം

## പുറമെ നിന്നുള്ള കണ്ണികൾ
*

വർഗ്ഗം:മലയാളം ദൃശ്യമാദ്ധ്യമങ്ങൾ
വി.വി. ദക്ഷിണാമൂർത്തി

കേരളത്തിലെ ഒരു രാഷ്ട്രീയ പ്രവർത്തകനും നിയസഭാ സാമാജികനുമായിരുന്നു  **വി.വി.ദക്ഷിണാമൂർത്തി**(20 മെയ് 1935 - 31 ഓഗസ്റ്റ് 2016)  സി.പി.എം -ന്റെ  സംസ്ഥാന സെക്രട്ടറിയേറ്റംഗമായും  കമ്മ്യൂണിസ്റ്റ് പാർട്ടി(മാർക്സിസ്റ്റ്)യുടെ മുഖപത്രമായ ദേശാഭിമാനിയുടെ മുഖ്യ പത്രാധിപരായും അദ്ദേഹം പ്രവർത്തിച്ചു.
## ജീവിതരേഖ
1935 മെയ് 20-ന് കോഴിക്കോട് ജില്ലയിലെ പനക്കാട്ട് ജനിച്ചു. അച്ഛൻ ടി.ആർ. വാര്യർ. വിദ്യാർത്ഥി രാഷ്ട്രീയത്തിലൂടെ പൊതു രംഗത്തെത്തി. ഐക്യ മലബാർ വിദ്യാർത്ഥി സംഘടനയുടെ ജനറൽ സെക്രട്ടറിയായിരുന്നു. പഠനത്തിനു ശേഷം അദ്ധ്യാപകനായി. കേരള പ്രൈവറ്റ്  ടീച്ചേഴ്സ് യൂണിയൻ (കെ.പി.ടി.യു) ജനറൽ സെക്രട്ടറിയായിരുന്നു. അധ്യാപകനായിരിക്കെ മൂന്നാം കേരള നിയമ സഭയിലേക്ക് പേരാമ്പ്രയിൽ നിന്ന് തെരഞ്ഞെടുക്കപ്പെട്ടു.ആറാം നിയമസഭയിലേക്കും  പേരാമ്പ്ര നിന്നുള്ള അംഗമായിരുന്നു. ദീർഘ കാലം ദേശാഭിമാനി കൊച്ചി യൂണിറ്റ് മാനേജരായിരുന്നു.  സി.പി.എം -ന്റെ കോഴിക്കോട് ജില്ലാ സെക്രട്ടറിയായിരുന്നു. 2016 ഓഗസ്റ്റ് 31-ന് ശ്വാസകോശത്തിൽ അർബുദം ബാധിച്ചതിനെ തുടർന്ന് അദ്ദേഹം അന്തരിച്ചു.

## അവലംബം


വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പത്രാധിപർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:1935-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:മേയ് 20-ന് ജനിച്ചവർ
വർഗ്ഗം:ഓഗസ്റ്റ് 31-ന് മരിച്ചവർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
സർ സയ്യിദ് കോളേജ്, തളിപ്പറമ്പ്

ലഘുചിത്രം|Sir Syed College
കണ്ണൂർ ജില്ലയിലെ തളിപ്പറമ്പ് നഗരത്തിനു അടുത്ത് കരിമ്പത്ത് സ്ഥിതി ചെയ്യുന്ന ഒരു എയ്ഡഡ് കലാലയമാണ് **സർ സയ്യിദ് കോളേജ്, തളിപ്പറമ്പ്**. കണ്ണൂർ സർവ്വകലാശാലയോട് ആണ് ഈ സ്ഥാപനം അഫിലിയേറ്റ് ചെയ്തിരിക്കുന്നത്.
## കോഴ്സുകൾ
**ബിരുദ കോഴ്സുകൾ**:

* ബി.എ. അറബിക്
* ബി.എ. ഇക്കണോമിക്സ്
* ബി.എ. ഫങ്ങ്ഷണൽ ഇംഗ്ലീഷ്
* ബി.എ. ഹിസ്റ്ററി
* ബി.എ. മലയാളം
* ബി.കോം കോ-ഓപ്പറേഷൻ
* ബി.എസ്.സി. ബോട്ടണി
* ബി.എസ്.സി. കെമിസ്ട്രി
* ബി.എസ്.സി. ഫോറസ്ട്രി
* ബി.എസ്.സി. മാത്തമാറ്റിക്സ്
* ബി.എസ്.സി. ഫിസിക്സ്
* ബി.എസ്.സി. സ്റ്റാറ്റിസ്റ്റിക്സ്
* ബി.എസ്.സി. സുവോളജി

**ബിരുദാനന്തര കോഴ്സുകൾ:**

* എം.എ. അറബിക്
* എം.എസ്.സി. ബോട്ടണി
* എം.എസ്.സി. കെമിസ്ട്രി
* എം.എസ്.സി. ഫിസിക്സ്
* എം.കോം. ഫിനാൻസ്

റിസർച്ച് സെന്ററുകൾ:
*ബോട്ടണി 
*കെമിസ്ട്രി 

## അവലംബം

## പുറമെ നിന്നുള്ള കണ്ണികൾ
*

വർഗ്ഗം:കണ്ണൂർ സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കണ്ണൂർ ജില്ലയിലെ കലാലയങ്ങൾ
വർഗ്ഗം:കണ്ണൂർ ജില്ലയിലെ സ്വകാര്യ കലാലയങ്ങൾ
ആപ്തവാക്യം

പ്രസ്ഥാനങ്ങളുടെയോ സംരംഭങ്ങളുടെയോ പരിപാടികളുടെയോ പ്രചാരണത്തിനായി പ്രസ്തുത ഉദ്യമത്തിന്റെ നിയോഗലക്ഷ്യം വിളംബരം ചെയ്യുന്ന വാക്യങ്ങളെയാണ് **ആപ്തവാക്യം** എന്ന് പറയുന്നത്. ഉയർത്തിപ്പിടിക്കുന്ന ആശയത്തെ അനുവാചകരിലേക്കെത്തിക്കാൻ ആപ്തവാക്യങ്ങൾ മുഖേന സാധിക്കുന്നു.
## പുറത്തേക്കുള്ള കണ്ണികൾ
ദാവോയർ

ചൈനയിലെ മംഗോളിയൻ വംശജാരാണ് **ദാവോയർ**. ഇവർ റഷ്യ, മഞ്ചൂറിയ, ചൈന തുടങ്ങിയ പല മേഖലകളിലായി അധിവസിക്കുന്നു. ദഘൊർ, ദാഘുർ, ദോർ, പിൻയിൻ എന്നീ പേരുകളിലും ഇവർ അറിയപ്പെടുന്നു. 16-ആം നൂറ്റാണ്ട് വരെ റഷ്യയിലെ *അമുർ* (Amur) നദീതടത്തിൽ വസിച്ചിരുന്ന ഇവർ 20-ടുകൂടി ചൈനയിലെ ഷിഹാർ (Tsitshihar) പട്ടണത്തിലുള്ള നെൻ (Nen) നദീതട താഴ്വരയിലേക്കു മാറി. ചൈനയിലെ ഹെയൽലുങ്കിയാങ് പ്രവിശ്യയിലും കിഴക്കൻ മംഗോളിയയിലെ ഉൾനാടുകളിലുമാണ് ഇവർ ഇപ്പോൾ വസിക്കുന്നത്. തുങ്കുസിക് (Tungusic) ഭാഷയും, മംഗോളിയനും തുങ്കുസിക്കും കലർന്ന ആർട്ടെയിക് (Artaic) ഭാഷയുമാണ് ഇവർ സംസാരിക്കുന്നത്. ഇവരിൽ ചിലർ ബുദ്ധമതാനുയായികളാണ്. ഗ്രാമത്തിനടുത്തുള്ള പാടങ്ങളിൽ കൃഷി ചെയ്താണ് ഉപജീവനം നടത്തുന്നത്. മറ്റു പ്രധാന തൊഴിലുകൾ പന്നി-കോഴി-കുതിര വളർത്തലാണ്. കൂടാതെ ദൂരെയുള്ള വനാന്തരങ്ങളിൽ വേട്ടയാടലിലും മരം മുറിക്കലിലും ഏർ പ്പെട്ടുവരുന്നു.

ഗോത്രസമ്പ്രദായക്കാരായ ദാവോർ വംശജരുടെ ഇടയിൽ കൂട്ടുകുടുംബ വ്യവസ്ഥിതിയാണുള്ളത്. പൊതുവായ ഒരു മുൻഗാമിയുടെ കുടുംബത്തിലെ (ഹാലാ) പിൻഗാമികളാണ് ഗ്രാമവാസികളെല്ലാം എന്ന് അവർ വിശ്വസിക്കുന്നു. ഒരേ ഹാലായിലുള്ളവർ തമ്മിൽ വിവാഹബന്ധത്തിൽ ഏർ പ്പെടാറില്ല. പുറത്തുള്ളവർക്ക് ഗ്രാമവാസികളുടെ അനുവാദം കൂടാതെ ഗ്രാമത്തിൽ താമസിക്കാൻ പാടില്ല. മുൻഗാമികളെ ആരാധിക്കുന്ന പതിവ് ഇക്കൂട്ടരിലുണ്ട്.

## പുറംകണ്ണികൾ
*http://www.china.org.cn/e-groups/shaoshu/shao-2-daur.htm
*http://en.goldenmap.com/Daur_people
*http://www.travelchinaguide.com/intro/nationality/daur/

വർഗ്ഗം:മംഗോളിയൻ വംശജർ
വർഗ്ഗം:ജനവിഭാഗങ്ങൾ
വിവെരിഡെ

സസ്തനികളിലെ ഒരു കുടുംബമാണ് **വിവെരിഡെ** (**Viverridae**). ഇവ സാധാരണയായി **വെരുക് കുടുംബം** എന്നറിയപ്പെടുന്നു. പൂർണ്ണമായും രാത്രി സഞ്ചരിക്കുന്ന ഇവ വനത്തിലെ വളരെ വ്യത്യസ്തമായ മാംസഭോജികളാണ്. ചെറു ജീവികളായ ഇവ ആക്രമകാരികളാണ്. മരങ്ങളിലും നിലത്തും ഇവ ഇരപിടിക്കുന്നു. ലോകത്താകമാനം 35 സ്പീഷിസുകൾ വെരുക് കുടുംബത്തിലുണ്ട്. കൂടാതെ രണ്ട് ആഫിക്കൻ ലിൻസഗും ഇതിൽ ഉൾപ്പെടുന്നു. ഭാരതത്തിൽ ഇവയിലെ ഇരുപതോളം ഇനങ്ങളുണ്ട്. ഇതിൽ നാലിനങ്ങൾ കേരളത്തിലുണ്ടെന്ന് കരുതുന്നു. ശത്രുക്കളിൽ നിന്നും രക്ഷ നേടുവാൻ ഇവ പൃഷ്ഠഭാഗത്തെ ഗ്രന്ഥിയിൽ നിന്നും സ്രവം പുറപ്പെടുവിക്കുന്നു. രൂക്ഷ ഗന്ധമുള്ള ഈ സ്രവം ഉപയോഗിച്ചാണ് ഇവ ഒരു പരിധി വരെ ശത്രുക്കളിൽ നിന്നും രക്ഷപെടുന്നത്. 

## ചില ഇനം വെരുകുകൾ
* മരനായ (നീൽഗിരി മാർട്ടെൻ) 
* മരപ്പട്ടി
* പുള്ളിവെരുക് 
* തവിടൻ വെരുക്

## അവലംബം

## പുറത്തേക്കുള്ള കണ്ണികൾ

* 
* BBC: 'New mammal' seen in Borneo
* University of Michigan's Animal Diversity Web page
* ITIS page
* The Straight Dope on Civet Cats

വർഗ്ഗം:വിവെരിഡെ
ജീരകശാല

വയനാട് മേഖലയിൽ കൃഷി ചെയ്യുന്ന ഒരു പരമ്പരാഗത സുഗന്ധ നെല്ലിനമാണ് **ജീരകശാല**.ധാന്യത്തിന്റെ ശാരീരിക രാസഗുണങ്ങൾകൊണ്ടും വളർച്ചാ ശീലങ്ങൾക്കൊണ്ടും ഇവ പ്രസിദ്ധമായ ബസുമതി നെല്ലിൽ നിന്ന് വളരെ വ്യത്യസ്തമാണ്. അമ്പലവയൽ പ്രാദേശിക കാർഷിക ഗവേഷണ കേന്ദ്രത്തിലൂടെ വയനാട് ജില്ലയിൽ നടപ്പാക്കിവരുന്ന ദേശീയ കാർഷിക നവീകരണ പദ്ധതിയുടെ ഭാഗമായി ഈ നെല്ലിനത്തിന് കേന്ദ്രസർക്കാറിന്റെ ഭൂപ്രദേശ സൂചിക രജിസ്‌ട്രേഷൻ ലഭിച്ചിട്ടുണ്ട്..സമുദ്രനിരപ്പിൽനിന്നും 750 മീറ്റർ ഉയരെയുള്ള വയനാട്ടിലെ ഹൈറേഞ്ച് പ്രദേശത്താണ് ജീരകശാല കൃഷിചെയ്യുന്നത്. ഇവ ഉയരം കൂടിയതും വളരെ കുറവ് പ്രകാശം ആവശ്യമുള്ളവയുമാണ്. 150-180 ദിവസമാണ് ഈ ഇനം നെല്ലിന്റെ മൂപ്പ്. ഇവയ്ക്ക് കനം കുറഞ്ഞ് തണ്ടുകളാണ്.നീളം കൂടുതലും ചെറുതും തിങ്ങി നിറഞ്ഞ ധാന്യങ്ങളൊടുകൂടിയ കതിരുകളുമാണിവയ്ക്ക്. ജീരകത്തിന്റെ വലിപ്പമുള്ള മെലിഞ്ഞു നീണ്ട നെല്ലാണ് ഇതിന്. അരി വെളുത്തതും സുഗന്ധവാഹിയുമാണ്. പച്ചരിയായി ഉപയോഗിക്കാൻ ഉത്തമം. ബസുമതി അരിയെ അപേക്ഷിച്ച് ഇതിന്റെ പാചകദൈർഘ്യം കൂടുതലാണ്. ബിരിയാണി, നെയ്ച്ചോറ് എന്നീ വിഭവങ്ങൾ തയ്യാറാക്കാനായി ഉത്തമമാണ് ഈയിനം നെല്ല്.
thumb|300px|ജീരകശാല നെൽ വിത്ത്
## ഇതുകൂടി കാണുക
*നെല്ല്
*ഗന്ധകശാല
*ബസുമതി
*കയ്മ
*നെയ്ചീര
*കോതംപാലാനികഴമ
*പൂക്കുലത്താലി
*കഴമ
*കുഞ്ഞിക്കഴമ
*രാജകഴമ
വർഗ്ഗം:പരമ്പരാഗത നെല്ലിനങ്ങൾ
വർഗ്ഗം:കേരളത്തിലെ ഭൂപ്രദേശസൂചികകൾ
വർഗ്ഗം:ഔഷധ നെല്ലിനങ്ങൾ
## അവലംബം


വർഗ്ഗം:സുഗന്ധ നെല്ലിനങ്ങൾ
വർഗ്ഗം:കേരളത്തിലെ ഭൂപ്രദേശസൂചികകൾ
വർഗ്ഗം:പരമ്പരാഗത നെല്ലിനങ്ങൾ
വർഗ്ഗം:ഭൗമസൂചിക പദവി ലഭിച്ച കേരളത്തിലെ ഉൽപ്പന്നങ്ങൾ
ഗന്ധകശാല

thumb|300px|ഗന്ധകശാല നെൽ വിത്ത്
വയനാട് മേഖലയിൽ കൃഷി ചെയ്യുന്ന ഒരു പരമ്പരാഗത സുഗന്ധ നെല്ലിനമാണ് **ഗന്ധകശാല**.ആറ് മാസത്തോളം മൂപ്പുണ്ട് ഈ ഇനത്തിന്. തിളങ്ങുന്ന വയ്ക്കോൽ നിറമുള്ള ചെറിയ ഉരുണ്ട നെന്മണികളായ ഇതിന് അമ്പലവയൽ പ്രാദേശിക കാർഷിക ഗവേഷണ കേന്ദ്രത്തിലൂടെ വയനാട് ജില്ലയിൽ നടപ്പാക്കിവരുന്ന ദേശീയ കാർഷിക നവീകരണ പദ്ധതിയുടെ ഭാഗമായി ഈ നെല്ലിനത്തിന് കേന്ദ്രസർക്കാറിന്റെ ഭൂപ്രദേശ സൂചിക രജിസ്‌ട്രേഷൻ ലഭിച്ചിട്ടുണ്ട്.
ഗന്ധകശാലയുടെ അരിയ്ക്ക് ചന്ദനത്തിന്റെ മണമാണ്. പരമ്പരാഗതമായി ചെട്ടി വിഭാഗക്കാരാണ് ഗന്ധകശാല പ്രധാനമായും കൃഷി ചെയ്യുന്നത്.വയനാട്ടിലെ ചേകാടി, തിരുനെല്ലി ഭാഗങ്ങളിലാണ് കൃഷി കൂടുതലായുള്ളത്. സാധാരണ നാലടിയോളം ഉയരത്തിൽ വളരുന്ന നെൽച്ചെടിയാണ് ഗന്ധകശാല.മറ്റു നെല്ലിനങ്ങളെ അപേക്ഷിച്ച് പകുതിയോളമേ വിളവ് ലഭിക്കുകയുള്ളൂ.. ബിരിയാണി, നെയ്‌ച്ചോർ എന്നിവ തയ്യാറാക്കാൻ സാധാരണയായി ഈ നെല്ലരി ഉപയോഗിക്കുന്നത്. പച്ചരിയായി ഉപയോഗിക്കുന്ന ഈ നെല്ല് ഒന്നാം വിളയ്ക്കാണ് വിളയിറക്കുന്നത്.

## അവലംബം


വർഗ്ഗം:സുഗന്ധ നെല്ലിനങ്ങൾ
വർഗ്ഗം:കേരളത്തിലെ ഭൂപ്രദേശസൂചികകൾ
വർഗ്ഗം:പരമ്പരാഗത നെല്ലിനങ്ങൾ
കയ്മ

ഒരു സുഗന്ധ നെല്ലിനമാണ് **കൈമ**. പാലക്കാട് ജില്ലയിലാണ് ഇത് കൂടുതലായും കൃഷിചെയ്യുന്നത്.

വർഗ്ഗം:സുഗന്ധ നെല്ലിനങ്ങൾ
വർഗ്ഗം:പരമ്പരാഗത നെല്ലിനങ്ങൾ
പതിയൻ ശർക്കര

ഭൂപ്രദേശസൂചിക ലഭിച്ച പ്രസിദ്ധമായ ഒരു ഉല്പന്നമാണ് മധ്യതിരുവിതാംകൂർ ശർക്കരയെന്ന **പതിയൻ ശർക്കര**(Central Travancore Jaggery). ഉപ്പുരുചിയും മാലിന്യങ്ങളുമില്ലാതെ തരിതരിയായും കുഴമ്പ് രൂപത്തിലുമുള്ള ഈ ശർക്കര മധുരത്തിന്റെയും രുചിയുടെയും കാര്യത്തിൽ മുൻപന്തിയിലാണ്.. ഒരു പ്രദേശത്തെ കാലാവസ്ഥ, ഭൂപ്രകൃതി, പരമ്പരാഗത കൃഷി-സംസ്കരണ രീതികൾ, മണ്ണിന്റെ പ്രത്യേകതകൾ എന്നിവ ഒത്തുചേരുന്നതുവഴി ഉയർന്ന ഗുണമേന്മ കൈവരുന്ന ഉത്പന്നങ്ങളെയാണ് ഭൂപ്രദേശസൂചകങ്ങളായി അംഗീകരിക്കുന്നത്.   ഗുണമേന്മയിൽ ഏറ്റവും മുൻപന്തിയിൽ നിൽക്കുന്നതാണ് മധ്യതിരുവിതാംകൂറിൽ നിന്നുള്ള പതിയൻ ശർക്കര. ആയുർവേദ ഔഷധവിധികളിൽ ഉപയോഗിക്കാൻ ഈ ശർക്കര ഉത്തമമാണ്.

## അവലംബം


വർഗ്ഗം:ഭക്ഷണപദാർത്ഥങ്ങൾ
വർഗ്ഗം:കേരളത്തിലെ ഭൂപ്രദേശസൂചികകൾ
വർഗ്ഗം:തിരുവിതാംകൂർ
ക്വാല ലമ്പുർ

മലേഷ്യയിലെ ഏറ്റവും ജനസംഖ്യയുള്ള നഗരവും തലസ്ഥാനവുമാണ് **കോലാലമ്പൂർ**.   വ്യാപിച്ചുകിടക്കുന്ന ഈ നഗരത്തിലെ ജനസംഖ്യ  2010-ൽ 15 ലക്ഷമായിരുന്നു. 
മലേഷ്യൻ പാർലിമെന്റിന്റെ ആസ്ഥാനാമാണ് കോലാലമ്പൂർ. 1999 വരെ കോലാലമ്പൂർ ആസ്ഥാനമായി പ്രവർത്തിച്ചിരുന്ന കേന്ദ്രഗവണ്മെന്റിന്റെ എക്സിക്യൂട്ടീവ്, ജുഡീഷ്യൽ ബ്രാഞ്ചുകൾ പുത്രജയയിലേക്ക് മാറ്റി. ജുഡീഷ്യറിയുടെ ചില ഭാഗങ്ങൾ, മലേഷ്യൻ രാജാവിന്റെ ആസ്ഥാനമായ *ഇസ്താന നഗര* എന്നിവ കോലാലമ്പൂരിൽ സ്ഥിതിചെയ്യുന്നു.
## അവലംബം
 

വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:മലേഷ്യയിലെ പട്ടണങ്ങൾ
വർഗ്ഗം:കോലാലമ്പൂർ
കട്‌ല

ഇന്ത്യൻ കാർപ്പ് വര്ഗ്ഗത്തിൽ പെട്ട ഒരു മത്സ്യമാണ് **കട്‍ല**. ശുദ്ധജല മത്സ്യമാണെങ്കിലും ഉപ്പുകലർന്ന വെള്ളത്തിലും വളരും.മുമ്പ് ഉത്തരേന്ത്യയിലെ വലിയ നദികളിൽ മാത്രം കണ്ടിരുന്ന ഈ മത്സ്യം ഇപ്പോൾ ദക്ഷിണേന്ത്യയിലും സാധാരണയായി കണ്ടുവരുന്നു. വാണിജ്യാവശ്യത്തിന് വേണ്ടി ഈ മത്സ്യം കൃഷി ചെയ്യാറുണ്ട്. ജന്തുപ്ലവങ്ങളാണ് ഇവയുടെ പ്രധാന ആഹാരം. ജലോപരിതലത്തിലാണ് ഇവ ഇരതേടുന്നത്. ഒരു വർഷം കൊണ്ട് 45 സെന്റി മീറ്റർ നീളവും ഒരു കിലോഗ്രാം തൂക്കവും ഇവയ്ക്കുണ്ടാകും.

## അവലംബം
* Taxonomicon - http://taxonomicon.taxonomy.nl/
* 
* 
* Menon, A.G.K. 1999 Check list - fresh water fishes of India. Rec. Zool. Surv. India, Misc. Publ., Occas. Pap. No. 175, 366 p.

വർഗ്ഗം:മത്സ്യങ്ങൾ
വർഗ്ഗം:ഭക്ഷ്യയോഗ്യമായ മത്സ്യങ്ങൾ
രോഹു

ഇന്ത്യൻ കാർപ്പ് വിഭാഗത്തിൽ പെട്ട ഒരു മത്സ്യമാണ് **രോഹിത** എന്ന **രോഹു**. 25 കിലോഗ്രാം വരെ തൂക്കം വരുന്ന ശുദ്ധജല മത്സ്യമാണിത്. ജലാശയത്തിന്റെ അടിഭാഗത്തും ജലമദ്ധ്യത്തിലുമാണ് രോഹു ഇരതേടുന്നത്. സസ്യഭാഗങ്ങൾ, ജൈവവസ്തുക്കൾ, പ്ലവങ്ങൾ എന്നിവയാണ് ഇവയുടെ പ്രധാന ആഹാരം. ഇന്ത്യയിലെല്ലായിടത്തും കാണുന്ന ഈ മത്സ്യം വാണിജ്യാവശ്യത്തിന് കൃഷിചെയ്യാറുമുണ്ട്.

## അവലംബം

* 
*

വർഗ്ഗം:മത്സ്യങ്ങൾ
വർഗ്ഗം:ഭക്ഷ്യയോഗ്യമായ മത്സ്യങ്ങൾ
മാഞ്ചസ്റ്റർ

ഇംഗ്ലണ്ടിലെ ഒരു മഹാനഗരമാണ് **മാഞ്ചസ്റ്റർ**.  മാഞ്ചസ്റ്ററിലാണ് മാഞ്ചസ്റ്റർ യുണൈറ്റഡ് F.C. ലോകത്തിലെ മികച്ച ടീമാണിത്. മാർക്ക് ഹാക്കറ്റ് ആണ് മാഞ്ചസ്റ്ററിന്റെ ഇപ്പോഴത്തെ മേയർ.

## അവലംബം

വർഗ്ഗം:ഇംഗ്ലണ്ടിലെ നഗരങ്ങൾ
കൊതുകുജന്യ രോഗം

സ്വയം രോഗവിധേയയാകാതെ   രോഗാണുക്കളെയോ  പരാദങ്ങളെയോ  മനുഷ്യരിൽ നിന്നും മനുഷ്യരിലേക്കോ  ജീവികളിൽനിന്നും മനുഷ്യരിലേക്കോ സംക്രമിപ്പിക്കുന്ന ഷഡ്പദങ്ങളാണ്‌  കൊതുകുകൾ. പ്രധാനമായും  അനോഫെലിസ്, കുലെക്സ്, ഈഡിസ് , മാൻസോനിയ  എന്നീ നാല് ജനുസ്സുകളിലായി നാലായിരത്തിലേറെ കൊതുകിനങ്ങൾ ഉണ്ടെങ്കിലും നൂറിൽ താഴെ ഇനങ്ങൾ മാത്രമാണ്  രോഗകാരികൾ (Vectors). ചില വൈറസ്, ബാക്ടീരിയ,ഏകകോശജീവികൾ, വിരകൾ എന്നിവയെ ആണ് ഇവ സംക്രമിപ്പിക്കുന്നത്. 
## കൊതുകിൽ സംഭവിക്കുന്നത്‌
പെൺ കൊതുക് രക്തം കുടിക്കുമ്പോൾ   കൊതുകിന്റെ ഉള്ളിലെത്തുന്ന വൈറസുകളെ  കൊതുകിന്റെ പ്രതിരോധ വ്യവസ്ഥ തിരിച്ചറിയുകയും രോഗാണുവിന്റെ  ജനിതക ഘടനയിൽ മാറ്റം വരുത്തി സ്വയം രക്ഷപ്പെട്ട് രക്തത്തിലെ  മാംസ്യം  മുട്ടകളുടെ വളർച്ചയ്ക്കായി   ഉപയോഗപ്പെടുത്തുന്നു. പരാദങ്ങളിൽ നിന്നും കൊതുക്  രക്ഷപ്പെടുന്നത്   എങ്ങനെയാണെന്ന് മനസ്സിലാക്കിയിട്ടില്ല. കൊതുകിന്റെ ശരീരത്തിൽ  ജനിതക ഘടനാ മാറ്റം സംഭവിച്ച വൈറസുകളെ അതേപോലെ തന്നെ മനുഷ്യ ശര്രീരത്തിലേക്ക്  കൊതുകുകൾ കടത്തിവിടുന്നു.
## കൊതുക് ജനുസ്സുകളും പകർത്തുന്ന രോഗങ്ങളും
#  അനോഫിലിസ് :  മലമ്പനി,  മന്ത് (ഇന്ത്യയിൽ അനോഫിലിസ് മന്ത്  പകർത്തുന്നില്ല )   
#  ക്യുലക്സ്:   ബാങ്ക്രോഫ്ടിയൻ മന്ത്., ജപ്പാൻ ജ്വരം,  പശ്ചിമ നൈൽ പനി, വൈറൽ വാതപ്പനി 
# ഈഡിസ് : മഞ്ഞപ്പനി (ഇന്ത്യയിൽ എത്തിയിട്ടില്ല), ഡെങ്കിപ്പനി, ചിക്കുൻഗുനിയ, റിഫ്റ്റ്  നദീതട പനി, മന്ത് (ഇന്ത്യയിൽ അനോഫിലിസ്  മന്ത്. പകർത്തുന്നില്ല)
# മാൻസണോയിട്സ് : മലയൻ (ബ്രൂഗിയ) മന്ത് , ചിക്കുൻഗുനിയ

                            
   
.

## അവലംബം

Parks Textbook of Preventive and Social Medicine,  by K Park, P:626, 19th ed, 2007, Bhanot Publishers, Jabalpur.



വർഗ്ഗം:ജന്തുജന്യരോഗങ്ങൾ
കരിമ്പന (ചലച്ചിത്രം)

1980 - ൽ ഐ.വി.ശശിയുടെ സംവിധാനത്തിൽ പുറത്തിറങ്ങിയ മലയാളചലച്ചിത്രമാണ് **കരിമ്പന**. ജയൻ, സീമ, ബാലൻ കെ നായർ, അടൂർ ഭാസി തുടങ്ങിയവരാണ് പ്രധാന അഭിനേതാക്കൾ.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജയൻ-സീമ ജോഡി
വർഗ്ഗം:ബിച്ചുതിരുമല-എ.ടി ഉമ്മർ ഗാനങ്ങൾ
നടുവട്ടം (ആലപ്പുഴ)

ആലപ്പുഴ ജില്ലയിലെ കാർത്തികപ്പള്ളി താലൂക്കിൽ പള്ളിപ്പാട് എന്ന ഗ്രാമത്തിന്റെ മധ്യഭാഗത്തുള്ള പ്രദേശമാണ് **നടുവട്ടം**. ഇരട്ടക്കുളങ്ങര ദേവീക്ഷേത്രം ഇവിടുത്തെ പ്രധാന ഹൈന്ദവ ആരാധനാലയമാണ്. ഒരു വൊക്കേഷണൽ ഹയർ സെക്കണ്ടറി സ്കൂളും ഇവിടെ സ്ഥിതി ചെയ്യുന്നു. 

സത്യലാൽ എന്ന പേരിൽ ഈ ഗ്രാമത്തിൽ ഒരു ഗ്രന്ഥശാലയും വായനശാലയും ഉണ്ട്. സഹൃദയവേദി ഗ്രന്ഥശാല എന്നതായിരുന്നു ഈ ഗ്രന്ഥശാലയുടെ ആദ്യനാമം. 

## അവലംബം
കെന്ത്രോൻപാട്ട്

കണ്ണൂർ ജില്ലയിലെ ഒരു  അനുഷ്ഠാന കലയാണ് **കെന്ത്രോൻപാട്ട്**. ഗർഭരക്ഷാർഥം വണ്ണാൻമാർ ചെയ്യുന്ന ഒരു ബലികർമം ആണിത്. സന്താന ലബ്ധിക്കു വേണ്ടി ആചരിക്കുന്ന ഉച്ചാടന മന്ത്രവാദക്രിയകളിലൊന്നാണിത്. ഗന്ധർവൻപാട്ട് ലോപിച്ചുണ്ടായതാകാം  ഈ പദപ്രയോഗം എന്നു കരുതപ്പെടുന്നു .

വർഗ്ഗം:കേരളത്തിലെ അനുഷ്ഠാനകലകൾ
സഞ്ചാരീഭാവങ്ങൾ

ഭാരതീയ കലാചിന്തകരുടെ അഭിപ്രായത്തിൽ നാടകത്തിലോ കാവ്യത്തിലോ ഇടയ്ക്കിടയ്ക്ക് താല്ക്കാലികമായി ആവിഷ്കരിക്കപ്പെടുന്ന ഭാവങ്ങൾ ആണ് **സഞ്ചാരീഭാവങ്ങൾ**'. `വന്നു മറയുന്ന ഭാവങ്ങൾ' എന്നർഥത്തിലാണ് അവയെ അങ്ങനെ വിളിക്കുന്നത് . നാടകത്തിലോ കാവ്യത്തിലോ ആദ്യന്തം മുഖ്യമായി ആവിഷ്കരിക്കപ്പെടുന്ന സ്ഥായിഭാവത്തെ വികസിപ്പിക്കാൻ പര്യാപ്തമായ രീതിയിലായിരിക്കും സഞ്ചാരീഭാവങ്ങൾ ആവിഷ്കരിക്കപ്പെടുന്നത്. രതി, ഉത്സാഹം, ശോകം, ഹാസം, വിസ്മയം, ഭയം, ജുഗുപ്‌സ, ക്രോധം എന്നിങ്ങനെ എട്ട് ഭാവങ്ങൾ (ശമം കൂടി ഉൾപ്പെടുത്തിയാൽ ഒൻപത്) ഉള്ളതിൽ ഏതെങ്കിലും ഒന്ന് സ്ഥായിഭാവമായി ആവിഷ്കരിക്കുന്ന ഒരു നാടകത്തിലോ കാവ്യത്തിലോ അതിനു യോജിച്ച മറ്റു ഭാവങ്ങളെല്ലാം സഞ്ചാരഭാവങ്ങൾ ആയി വരാം.

വർഗ്ഗം:കല
സൊഹ്റാബ് മോഡി

പ്രസിദ്ധനായ  ഹിന്ദി-ഉർദു ചലച്ചിത്ര സംവിധായകൻ ആയിരുന്നു **സൊഹ്റാബ് മോഡി** (1897–1984). നടൻ, നിർമാതാവ് എന്നീ നിലകളിലും പ്രവർത്തിച്ചിട്ടുണ്ട് . മുംബൈയിൽ ജനിച്ചു. വിദ്യാഭ്യാസം രാംപൂരിലും (യു.പി.) മുംബൈയിലും. ഗ്വാളിയറിൽ സഞ്ചരിക്കുന്ന സിനിമാ തിയ്യേറ്ററുമായി പ്രവർത്തനമാരംഭിച്ചു (1914). 1920-ൽ  `ഖൂൻ കാ ഖൂൻ' എന്ന നാടകത്തിലും `ആഗാഹസർ കാശ്മീരി' എന്ന ചിത്രത്തിലും അഭിനയിച്ചു. 1936 ൽ മിനർവാ മൂവിട്ടോൺ സ്ഥാപി ച്ചു. ഷേക്‌സ്പിയറെ ഇന്ത്യൻ വെള്ളിത്തിരയിൽ അവതരിപ്പിച്ചു. ചരിത്ര പ്രാധാന്യമുള്ള ചിത്രങ്ങൾ സംവിധാനം ചെയ്തിട്ടുണ്ട് .

## പ്രധാന ചിത്രങ്ങൾ
# *[[Khoon Ka Khoon]]* (1935) .... Hamlet
# *[[Jailor (1938 film)|Jailor]]* (1938) .... The Jailor
# *[[Pukar (1939 film)|Pukar]]* (1939) .... Sardar Sangram Singh
# *[[Sikandar (1941 film)|Sikandar]]* (1941) .... King Porus
# *[[Prithvi Vallabh]]* (1943) .... Munja
# *[[Sheesh Mahal (film)|Sheesh Mahal]]* (1950) .... Thakur Jaspal Singh
# *[[Jhansi Ki Rani (film)|Jhansi Ki Rani]]* (1952) .... Raj Guru
# *[[Kundan]]* (1955) .... Kundan
# *[[Raj Hath]]* (1956) .... Raja Babu
# *[[Farz Aur Mohobbat alias Navsherwan-E-Adil]]* (1957) .... Sultan-e-Iran Nausherwan-e-Adil
# *[[Yahudi]]* (1958) .... Ezra, the Jew
# *[[Jailor (1958 film)|Jailor]]* (1958) .... Dilip
# *[[Pehli Raat]]* (1959)
# *[[Woh Koi Aur Hoga]]* (1967)
# *[[Jwala]]* (1971)
# *[[Ek Nari Ek Brahmachari]]* (1971) .... Raisaheb Surajbhan Chaudhary
# *[[Razia Razia Sultan (film)|Sultan]]* (1983) .... Vazir-e-Azam

## അവലംബം

## പുറം കണ്ണികൾ
* Sohrab Modi
*Sohrab Modi Profile
* 
* http://www.flickr.com/photos/29284105@N04/6520694645/in/photostream

വർഗ്ഗം:1897-ൽ ജനിച്ചവർ
വർഗ്ഗം:1984-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജീവചരിത്രം
വർഗ്ഗം:ഇന്ത്യൻ ചലച്ചിത്രസംവിധായകർ
വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ
വർഗ്ഗം:ഉർദുചലച്ചിത്ര നടന്മാർ
ഇള (പുരാണകഥാപാത്രം)

വൈവസ്വതമനുവിന്റെയും ശ്രദ്ധയുടെയും പുത്രിയാണ് **ഇള**. മനുവിന്റെ ആഗ്രഹമനുസരിച്ച് വസിഷ്ഠൻ ഇളയെ പുരുഷൻ (ഇളൻ) ആക്കി. ഇളൻ ഒരിക്കൽ ക്രീഡയിലേർപ്പെട്ടിരുന്ന പാർവതീപരമേശ്വരന്മാരുടെ മുമ്പിൽ ചെന്നുപെട്ടു. ക്ഷുഭിതയായ പാർവതി, *സ്ത്രീയായിപ്പോകട്ടെ* എന്ന് ഇളനെ ശപിച്ചു. സ്ത്രീയായ അവളെ ബുധൻ വിവാഹം കഴിച്ചു. ഈ ദമ്പതികളുടെ പുത്രനാണ് പുരൂരവസ്സ്. പിന്നീട് ശിവന്റെ അനുഗ്രഹം കൊണ്ട്   ഒന്നിടവിട്ട മാസങ്ങളിൽ ഇള പുരുഷനായും സ്ത്രീയായും  ജീവിച്ചു. ദേവന്മാരും അസുരന്മാരും നടത്തുന്ന അഗ്ന്യാധാനം ശരിയായ രീതിയിലാണോ നിർവഹിക്കുന്നതെന്നറിയാൻ മനു ഇളയെ നിയോഗിച്ചു. മൂന്ന് അഗ്നികൾ ശരിക്കുവെച്ച് യാഗം നടത്തിച്ചത് ഇളയായിരുന്നു എന്ന്  തൈത്തിരീയ ബ്രാഹ്മണം പറയുന്നു  .
നട്ടെല്ലിനുള്ളിലെ മൂന്നു നാഡികളിൽ ഒന്നിന്റെ പേര് `ഇള' യെന്നാണ്.

## അവലംബം
*Encyclopedia for Epics of Ancient India.

വർഗ്ഗം:ഹിന്ദു പുരാണകഥാപാത്രങ്ങൾ
ഇൻക്വിലാബ് സിന്ദാബാദ്

ഇന്ത്യയിലെങ്ങും പ്രചാരമുള്ള രാഷ്ട്രീയ മുദ്രാവക്യം ആണ് ** ഇൻക്വിലാബ് സിന്ദാബാദ്**.(Hindustani: इंक़िलाब ज़िन्दाबाद (Devanagari), اِنقلاب زِندہ باد (Urdu)) ഈ ഉർദുവാക്യത്തിനു *[[വിപ്ലവം]] ജയിക്കട്ടെ* എന്നാണ് അർത്ഥം. ഭാരതത്തിലെ എല്ലാ സംഘടിതപ്രസ്ഥാനങ്ങളും ഈ മുദ്രാവാക്യം മുഴക്കാറുണ്ട് . ബ്രിട്ടിഷ് ഇന്ത്യയിലെ കേന്ദ്ര നിയമനിർമ്മാണ സഭ ചർച്ച ചെയ്ത (1929 ഏ. 8) ഒരു തൊഴിലാളി ബില്ലിന്റെ തൊഴിലാളി വിരുദ്ധ സ്വഭാവത്തിൽ പ്രതിഷേധിച്ച് വിപ്ലവകാരികളായ ബടുകേശ്വരദത്തും ഭഗത് സിംഹുംഅസംബ്ലിയിൽ ബോംബെറിയുകയും ലഘുലേഖ വിതറുകയും `ഇൻക്വിലാബ് സിന്ദാബാദ്' എന്ന് ഉദ്‌ഘോഷിക്കുകയും ചെയ്തു  .

## അവലംബം


വർഗ്ഗം:രാഷ്ട്രീയം
വർഗ്ഗം:മുദ്രാവാക്യങ്ങൾ
ഇന്ദ്രാണി റെഹ്മാൻ

പ്രസിദ്ധയായ  ഇന്ത്യൻ നർത്തകിയും സൌന്ദര്യ മത്സര്യ വിജയിയും ആയിരുന്നു **ഇന്ദ്രാണി റെഹ്മാൻ**.(September 19, 1930, ചെന്നൈ - February 5, 1999, ന്യൂ യോർക്ക്‌)നർത്തകിയായിരുന്ന  രാഗിണീദേവി ആയിരുന്നു മാതാവ് . മാതാവിന്റെ ശിക്ഷണത്തിൽ നൃത്തം പഠിച്ചു. പന്തല്ലൂർ ചൊക്കലിംഗം പിള്ളയുടെ ശിഷ്യയായി ഭരതനാട്യവും കലാമണ്ഡലം ചിന്നമ്മു അമ്മയുടെ ശിഷ്യത്വത്തിൽ മോഹിനിയാട്ടവും അഭ്യസിച്ചു. കുച്ചിപ്പുഡി, ഒഡീസി, കഥകളി എന്നിവയിലും ഇവർക്ക് നല്ല കഴിവുണ്ട് . ഗുരു ഗോപിനാഥിന്റെസംഘത്തിൽ ചേർന്ന് ഇന്ത്യയിലുടനീളം നൃത്തപരിപാടികൾ അവതരിപ്പിച്ചു. കുച്ചിപ്പുഡി ആദ്യമായി വിദേശത്ത് അവതരിപ്പിച്ചത് ഇന്ദ്രാണിയായിരുന്നു. ഒഡീസിയുടെ പ്രചാരണത്തിനും ഇവർ നേതൃത്വം നൽകി. സൗന്ദര്യമത്സരത്തിൽ മിസ് ഇന്ത്യ (1952) ആയി തിരഞ്ഞെടുക്കപ്പെട്ട ഇന്ദ്രാണിക്ക് 1969-ൽ പത്മശ്രീ ബഹുമതി ലഭിച്ചു.

## അവാർഡുകൾ
* 1952: Femina Miss India
* 1969: Padma Shri
* 1981: Sangeet Natak Akademi Award

## അവലംബം


## പുറം കണ്ണികൾ
* Photo feature on Indrani and Habib Rahman at Ram Rahman website
 
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:നർത്തകർ
വർഗ്ഗം:1930-ൽ ജനിച്ചവർ
കാർഷിക വനശാസ്ത്രം

ഒരു പ്രദേശത്ത് വളരുന്ന വൃക്ഷലതാദികളും മറ്റു കാർഷിക വിളകളും അവയോടൊപ്പമുള്ള ജന്തു ജാലങ്ങളും ചേർന്നുള്ള ഉത്പാദനം വർദ്ധിപ്പിക്കുന്നതിനായിട്ടുള്ള ഒരു ഭൂവിനിയോഗ സമ്പ്രദായമാണ് **കാർഷിക വനശാസ്ത്രം** (**Agroforestry**).
വൃക്ഷങ്ങൾ, കുറ്റിച്ചെടികൾ, വിളകൾ, ജന്തുക്കൾ എന്നീ വിവിധ ഘടകങ്ങൾ തമ്മിലും ഭൗതിക പരിസ്ഥിതിയും മറ്റു ഘടകങ്ങളും തമ്മിലും അഭിലക്ഷണീയമായ രീതിയിലുള്ള പ്രതിപ്രവർത്തനങ്ങൾ അനുകൂലമാക്കുകയാണ് കാർഷിക വനശാസ്ത്രത്തിന്റെ പ്രധാന ലക്ഷ്യം.
കേരളത്തിൽ സാധാരണയായി കാണുന്ന വീട്ടുവളപ്പുകൃഷി സമ്പ്രദായം ഇതിന് ഉദാഹരണമാണ്.
## ഗുണങ്ങൾ
* മണ്ണൊലിപ്പ് കുറയുക
* മേൽ മണ്ണ് ഒലിച്ചുപോയുണ്ടാകുന്ന പോഷണനഷ്ടം കുറയുക.
* മണ്ണിനനുകൂലമായ താപനില പ്രദാനം ചെയ്യുക.
* സൗരവികിരണം അനുകൂല നിലയിലാക്കുക.
* മണ്ണിലെ സൂക്ഷമജീവികളുടെ പ്രവർത്തനം മെച്ചപ്പെടുത്തുക
* പോഷക വസ്തുക്കളുടെ വിഘനവും ചംക്രമണവും ഉറപ്പാക്കുക.

## അവലംബം


വർഗ്ഗം:സസ്യശാസ്ത്രം
വർഗ്ഗം:കാർഷിക വനശാസ്ത്രം
കോമൺവെൽത്ത് ഗെയിംസ് 2006

2006ൽ  കോമൺ‌വെൽത്ത് ഗെയിംസ് നടന്നത് മെൽബണിലാണ് . മൊത്തമായി പതിനെട്ടമാതെതും കോമൺ‌വെൽത്ത് ഗെയിംസുകളുടെ പേരു അങ്ങനെ ആക്കിയതിനു ശേഷം നടക്കുന്ന ഏട്ടാമത്തേതുമാണ് 2006 -ൽ നടന്ന ഗെയിംസ്. ഇത് മാർച്ച്‌  15 മുതൽ 26 വരെയാണ് നടന്നത്. മെൽബണിൽ വച്ച് നടന്ന ഏറ്റവും വലിയ അന്താരാഷ്‌ട്ര കായിക മത്സരങ്ങളിൽ ഒന്നായിരുന്നു ഇത്. ഉദ്ഘാടന ചടങ്ങുകളും സമാപന ചടങ്ങുകളും നടന്നത് മെൽബൺ ക്രിക്കറ്റ്‌ ഗ്രൗണ്ടിൽ ആയിരുന്നു. ഈ ഗെയിംസ്-ന്റെ ഭാഗ്യമുദ്ര കരാക് എന്ന പേരുള്ള കൊക്കാറ്റൂ പക്ഷി ആയിരുന്നു.

## ''കലണ്ടർ''
2010 കോമൺ‌വെൽത്ത് മത്സര ഇനങ്ങളുടെ കലണ്ടർ താഴെപ്പറയുന്ന രീതിയിലാണ്.

## കളികൾ
2006 കോമൺ‌വെൽത്ത് ഗെയിമുകളിൽ ആകെ 17 കായിക ഇനങ്ങളാണ്  ഉണ്ടായിരുന്നത്.

*Aquatics
**  Diving
**  Swimming
**  Synchronized swimming
*Athletics
*Badminton
*Basketball
*Boxing

*Cycling
**  Road
**  Track
**  Mountain biking
*Gymnastics
**  Artistic gymnastics
**  Rhythmic gymnastics
*Hockey

*Lawn bowls
*Netball
*Rugby sevens
*Shooting
*Squash
*Table tennis
*Triathlon
*Weightlifting

## അവലംബം

## പുറത്തേക്കുള്ള കണ്ണികൾ

; Official websites
* Official website
* Official medal list 

; Other sites
* 
* Melbourne marathon 1956-2006 
* BBC coverage of Commonwealth Games
* 2006 Commonwealth Games - Australian Sports Commission
* Report on the Opening Ceremony  - "Toronto Star", Canada
* CLEAN:  - Website focusing on city preparation
* Sydneypinz - A Complete collection of pins used by the participating Nations at the Melbourne 2006 Commonwealth Games
* Culture Victoria – video, images and text about the 2006 Commonwealth Games 

; Political opposition to the Games
* The Graffiti games 2006 - Backlash over the graffiti clean up in Melbourne before the games had even begun spawned its own website. http://www.theage.com.au/news/commonwealth-games/graffiti-blitz-gives-city-a-quick-facelift/2006/03/01/1141191734479.html
* The Stolenwealth games  - Website setup about the treatment of the Indigenous Australian stolen generation.

വർഗ്ഗം:കോമൺവെൽത്ത് ഗെയിംസ്
പുതയിടീൽ

മണ്ണിൽ ജലാംശം നിലനിർത്താനുള്ള ഫലപ്രദമായ ഒരു രീതിയാണ് **പുതയിടീൽ**. ജൈവ പുത അഥവാ ചവറു വയ്ക്കൾ, മണ്ണു പുത എന്നിങ്ങനെ രണ്ടു വിധമുണ്ട് പുതയിടീൽ.

## ജൈവപുത
മുൻ വിളയുടെ അവശിഷ്ടങ്ങൾ, കരിയില, ചപ്പുചവറുകൾ, പച്ചിലവളച്ചെടികൾ എന്നിവ ഉപയോഗിച്ച് മണ്ണിലും ചെടിയുടെ ചുവട്ടിലും ഇടുന്നതാണ് ജൈവപുത. ഇവ മണ്ണിന് ആവരണമായി കിടന്നാൽ വെയിലിൽ നിന്നും മണ്ണ് വരണ്ട് പോകുന്നതിനെ സംരക്ഷിക്കുന്നു. മഴക്കാലത്ത് ഇത് മണ്ണിലേക്ക് അഴുകിപ്പോകുകയും ചെയ്യും. 
## മണ്ണുപുത
അടിമണ്ണിന്റെ നനവ് നിലനിർത്താനുള്ള ഒരു രീതിയാണ് മണ്ണുകൊണ്ടുള്ള പുത. കർക്കിടകക്കൊത്ത്, പൊലികൂട്ടൽ എന്നീ പേരുകളിൽ അറിയപ്പെടുന്ന പരമ്പരാഗതമായി കർഷകർ തുടർന്നുവരുന്നതാണ്. കർക്കടകമാസത്തിൽ കൃഷിസ്ഥലത്തെ മണ്ണ് ചെറിയ കൂനകളായി കൂട്ടുകയും തുലാവർഷത്തിന് ശേഷം ഇത് തട്ടിനിരത്തുകയും ചെയ്യുന്നതാണ് കർക്കിടകക്കൊത്ത്. തീരപ്രദേശങ്ങളിലും മണൽ നിറഞ്ഞ പ്രദേശങ്ങളിലും കണ്ടുവരുന്ന ഒരു രീതിയാണ് പൊലികൂട്ടൽ. കൃഷിയിടത്തിലെ മണ്ണ് അങ്ങിങ്ങായി കൂട്ടിവയ്ക്കുകയും മഴ കഴിയുന്നതോടെ ഈ പൊലികളെല്ലാം തട്ടിയുടച്ച് നിരത്തുകയും ചെയ്യുന്നു.

## അവലംബം


വർഗ്ഗം:കൃഷിരീതികൾ
കോണ്ടൂർ കൃഷി

thumb|250px|തട്ടുകളായി തിരിച്ച് കോണ്ടൂർ മാതൃകയിൽ കൃഷിചെയ്തിരിക്കുന്ന തേയിലച്ചെടി
ഭൂമിയുടെ ചരിവിനു കുറുകെ കോണ്ടൂർ വരമ്പിനു സമാന്തരമായി ചെടികൾ നട്ടുവളർത്തുന്ന രീതിയാണ് **കോണ്ടൂർ**. ഒരു പ്രത്യേകവിസ്തീർണ്ണമുള്ള സ്ഥലത്ത് പരമാവധി ചെടികൾ നടാം എന്നതാണ് ഇത്തരത്തിലുള്ള കൃഷിരീതി കൊണ്ടുള്ള ഗുണം. ഇതിനു പുറമേ, ഈ രീതി, മണ്ണൊലിപ്പിനെയും ഫലപ്രദമായി തടയുന്നു. തേയിലച്ചെടികളുടെ നടീൽ രീതി ഇതിനൊരു ഉദാഹരണമാണ്. വിത്തു നടീൽ മുതൽ എല്ലാ സ്ഥലപരിപാലന പ്രവർത്തനങ്ങളും കോണ്ടൂർ രീതിയിൽ ചെയ്യണം. ഓരോ കോണ്ടൂർ നിരയിലും വെള്ളം തടഞ്ഞു നിന്ന് മണ്ണിലേക്ക് ഊർന്നിറങ്ങുന്നു.

വർഗ്ഗം:കൃഷിരീതികൾ
ഓൾഡെൻലാൻഡിയ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് ***ഓൾഡെൻലാൻഡിയ*** - ***Oldenlandia***. ഏഷ്യ ഉൾപ്പെടുന്ന പാൻട്രോപ്പിക്കൽ മേഖലയിലാണ് ഇവയുടെ വിതരണം. ഇവയിൽ ഏകദേശം 240 സ്പീഷിസുകൾ ഉൾപ്പെടുന്നു. ഇതിലെ ഒരു ടൈപ്പ് സ്പീഷിസാണ്  *ഓൾഡെൻലാൻഡിയ കോറിംബോസ* (*Oldenlandia corymbosa*) എന്ന ശാസ്ത്രീയനാമത്തിലറിയപ്പെടുന്ന പർപ്പടകപ്പുല്ല്. 

1753ലെ സ്പീഷിസ് പ്ലാന്ററം എന്ന പുസ്തകത്തിൽ *ഓൾഡെൻലാൻഡിയ* എന്ന പേര് പ്രതിപാദിച്ചിട്ടുണ്ട്. കാൾ ലിനേയസ് എന്ന ശാസ്ത്രജ്ഞനാണ് ഈ പേര് നൽകിയത്. ഡാനിഷ് ശാസ്ത്രജ്ഞനായ ഹെന്റിക് ബെർണാർഡ് ഓൾഡെൻലാൻഡ് എന്ന ശാസ്ത്രജ്ഞന്റെ സ്മരണാർഥമാണ് ഈ പേര് നൽകിയത്. ഇതിലെ ചില സ്പീഷിസുകൾ എഥനോമെഡിസിനായി ഉപയോഗിക്കുന്നുണ്ട്. ഇതിൽ ചിലത് വംശനാശഭീക്ഷണി നേരിടുന്നു. അതിൽ ഒരിനം ഇപ്പോൾ തന്നെ നാശമടഞ്ഞു. 

## ചില സ്പീഷിസുകൾ
* *[[Oldenlandia adscenionis]]* (extinct: 1889)
* *[[Oldenlandia aegialoides]]* Bremek.
* *[[Oldenlandia affinis]]*
* *[[Oldenlandia albonervia]]* (Beddome) Gamble
* *[[Oldenlandia aretioides]]*
* *[[Oldenlandia balfourii]]*
* *[[Oldenlandia bicornuta]]*
* *[[Oldenlandia cana]]* Bremek.
* *[[Oldenlandia capensis]]*
* *[[Oldenlandia cornata]]* Craib
* *[[Oldenlandia corymbosa]]*
* *[[Oldenlandia diffusa]]*
* *[[Oldenlandia forcipistipula]]* Verdc.
* *[[Oldenlandia galioides]]*
* *[[Oldenlandia gibsonii]]*
* *[[Oldenlandia glauca]]* Blatter
* *[[Oldenlandia lanceolata]]* Craib
* *[[Oldenlandia lancifolia]]* (Schumacher) DC.
* *[[Oldenlandia marcanii]]* Craib
* *[[Oldenlandia microtheca]]* (D.F.K.Schldl. & Cham.) DC.
* *[[Oldenlandia ocellata]]*
* *[[Oldenlandia oxycoccoides]]* Bremek.
* *[[Oldenlandia patula]]* Bremek.
* *[[Oldenlandia polyclada]]* (F.Muell.) F.Muell.
* *[[Oldenlandia pulvinata]]*
* *[[Oldenlandia sieberi]]* Baker
** *Oldenlandia sieberi* var. *congesta*
** *Oldenlandia sieberi* var. *sieberi* (extinct)
* *[[Oldenlandia spathulata]]*
* *[[Oldenlandia tenelliflora]]*
** *Oldenlandia tenelliflora* var. *papuana*
* *[[Oldenlandia thysanota]]* (Halford) Halford
* *[[Oldenlandia umbellata]]* &ndash; Chay Root, Choy Root
* *[[Oldenlandia uvinsae]]* Verdc.

## പുറത്തേക്കുള്ള കണ്ണികൾ
* ''Oldenlandia'' At: Search Page At: World Checklist of Rubiaceae  At: Index by Team  At: Projects  At: Science Directory At: Scientific Research and Data At: Kew Gardens
* Oldenlandia At:Index Nominum Genericorum  At: References  At: NMNH Department of Botany 
* ''Oldenlandia'' In: ''Species Plantarum'' At: Biodiversity Heritage Library
* CRC World Dictionary of Plant Names: M-Q At: Botany & Plant Science At: Life Science At: CRC Press

വർഗ്ഗം:ഓൾഡെൻലാൻഡിയ
വർഗ്ഗം:പാൻട്രോപ്പിക്കൽ സസ്യങ്ങൾ
വർഗ്ഗം:റുബിയേസീ സസ്യകുടുംബം
ബിഷ്കെക്ക്

കിർഗ്ഗിസ്ഥാന്റെ തലസ്ഥാനമാണ് **ബിഷ്കെക്ക്** (Kyrgyz ,റഷ്യൻ: Бишкек). കിർഗ്ഗിസ്ഥാനിലെ ഏറ്റവും വലിയ നഗരമായ ബിഷ്കെക്ക് നേരത്തേ പിഷ്പെക്, ഫ്രൂൺസ് എന്നീ പേരുകളിൽ അറിയപ്പെട്ടിരുന്നു.

1825-ൽ കിർഗിസ്-ഖോക്ലാന്റ് കോട്ടയായ ബിഷ്കെക് ആയി സ്ഥാപിക്കപ്പെട്ട  1862-ൽ പിഷ്പെക് എന്ന് നാമകരണം ചെയ്യപ്പെട്ടു.(крепость Пишпек), 1926-ൽ, ബോൾഷെവിക് പട്ടാള നേതാവായിരുന്ന മിഖായേൽ ഫ്രൂൺസിന്റെ പേരിനെ അധികരിച്ച് ഈ നഗരത്തിന്റെ പേർ ഫ്രൂൺസ് എന്ന് മാറ്റപ്പെട്ടു (*Frunze* Фрунзе). എന്നാൽ 1991-ൽ കിർഗിസ് പാർലമെന്റ് ഈ നഗരത്തിന് *ബിഷ്കെക്ക്*  എന്ന് പുനർനാമകരണം ചെയ്തു.
## അവലംബം
 

വർഗ്ഗം:കിർഗ്ഗിസ്ഥാനിലെ പട്ടണങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
ദുഷാൻബെ

താജിക്കിസ്ഥാന്റെ  തലസ്ഥാനമാണ് **ദുഷാൻബെ** (**Dushanbe** (, *Dushanbe*; **دوشنبه**, **Dyushambe** until 1929; **Stalinabad**,  , ستالینآباد until 1961), 2008ലെ കണക്കുകൾ പ്രകാരം ജനസംഖ്യ ഏകദേശം 679,400 ഉള്ള ഈ നഗരം താജിക്കിസ്ഥാനിലെ ഏറ്റവും വലിയ നഗരം കൂടിയാണ്. താജിക് ഭാഷയിൽ, തിങ്കളാഴ്ച എന്നാണർത്ഥം. . ദു എന്നാൽ രണ്ട് എന്നും ഷാംബെ എന്നാൽ ദിവസം എന്നും അർത്ഥം. അതായത് രണ്ടാമത്തെ ദിവസം തിങ്കളാഴ്ച്ച. പ്രശസ്തമായ ഒരു തിങ്കളാഴ്ച ചന്തയുടെ സ്തലവുമാണ് ദുഷാൻബെ. ബി.സി. അഞ്ചാം നൂറ്റാണ്ടു മുതലുള്ള പുരാവസ്തു തെളിവുകൾ നഗരപ്രദേശത്ത് നിന്ന് കണ്ടെടുത്തിട്ടുണ്ട്. പക്ഷേ 80 വർഷം മുൻപ് ഒരു ഗ്രാമം മാത്രമായിരുന്നു ഇവിടം. സോവിയറ്റ് യൂണിയനിലെ കമ്യൂണിസ്റ്റ് വിപ്ലവത്തെത്തുടർന്ന് പലായനം ചെയ്ത ബുഖാരയിലെ അമീർ 1920 ൽ ഇവിടെ അഭയം തേടിയ ശേഷമാണ് അഫ്ഗാനിസ്ഥാനികലേയ്ക്ക് രക്ഷപ്പെട്ടത്. 1921 ൽ സോവിയറ്റ് ചെമ്പട ദുഷാൻബെ പിടിച്ചെടുത്തു. എൻവർ പാഷയുടെ നേതൃത്വത്തിലുള്ള ബസ്മാച്ചി കലാപകാരികൾ 1922 ൽ ഇവിടം കീഴടക്കി. 1929 ൽ റെയിൽപാത വന്നതോടെ താജിക് സോവിയറ്റ് സോഷ്യലിസ്റ്റ് റിപ്പബ്ലിക്കിന്റെ തലസ്ഥാനമായി ദുബാൻഷെ മാറി. സ്റ്റാലിൻബാദ് എന്നു പേര് മാറ്റിയ നഗരം 1961 വരെ ആ പേരിൽ തുടർന്നു. പരുത്തിയുടേയും പട്ടിന്റേയും ഉദ്പാദനകേന്ദ്രമായി സോവിയറ്റ് യൂണിയൻ ദുഷാൻബെയെ മാറ്റി. ഇതോടെ ജനസംഖ്യ കുതിച്ചുയർന്നു. നഗരം വലുതായി. ആഭ്യന്തര യുദ്ധകാലത്ത്(1992-97) നഗരത്തിന് വ്യാപകമായ നാശമുണ്ടായി. ഇവിടുത്തെ പ്രധാൻ ആകർഷണങ്ങൾ ഹാജിയാക്കൂബ് പള്ളി, എത്നോഗ്രഫി മ്യൂസിയം, താജിക് യൂണിഫൈഡ് മ്യൂസിയം എന്നിവയാണ്.

## അവലംബം
 

വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:താജിക്കിസ്ഥാനിലെ പട്ടണങ്ങൾ
വർഗ്ഗം:താജിക്കിസ്ഥാൻ
ടർക്കി കഴുകൻ

കഴുകൻ കുടുംബത്തിലെ ഒരു പക്ഷിയാണ് **ടർക്കി കഴുകൻ**(Turkey Vulture). ടർക്കി കോഴികളെപ്പോലെ രോമമില്ലാത്ത ചുവന്ന തലയുള്ളതിനാലാണ് ഇവയെ ടർക്കി കഴുകൻ എന്ന് വിളിക്കുന്നത്.
## ശരീരപ്രകൃതി

ഇവയുടെ തൂവലുകൾക്ക് കടും തവിട്ടുനിറമാണ്. കണ്ണുകൾക്ക് ഇരുണ്ട മഞ്ഞ നിറവും. ശക്തമായ കാഴ്ചശക്തിയും മണത്തറിയാനുള്ള കഴിവും ഇവയ്ക്കുണ്ട്. വളരെ ഉയരത്തിലും വേഗത്തിലും പറക്കുന്ന ഇവയുടെ ചിറകുകൾ വളരെ വലുതാണ്. പറക്കുമ്പോൾ ഇവയുടെ ചിറക് V ആകൃതിയിൽ വളഞ്ഞിരിക്കും. ചത്ത പക്ഷികൾ, മൃഗങ്ങൾ, മീനുകൾ എന്നിവയാണ് പ്രധാന ആഹാരം.

## ആവാസ വ്യവസ്ഥ
കുന്നിൻ ചെരുവുകളിലെ ഉണങ്ങിയ മരങ്ങളിൽ കൂട്ടമായി ഇവയെ കാണാറുണ്ട്. കാനഡ, അമേരിക്ക, മെക്സിക്കോ എന്നിവിടങ്ങളിലാണ് ടർക്കി കഴുകൻമാരെ സാധാരണ കണ്ടുവരുന്ന രാജ്യങ്ങൾ. ഇവയിലെ ചിലയിങ്ങൾക്ക് ദേശാടനസ്വഭാവമുള്ളവയുമാണ്.

## അവലംബം
	

## പുറത്തേക്കുള്ള കണ്ണി

* The Turkey Vulture Society
* Turkey Vultures  on eNature.com
* Turkey Vulture videos, photos & sounds  on the Internet Bird Collection
* Uncommon light morph Turkey Vulture photo
* California Turkey Vultures

വർഗ്ഗം:കഴുകന്മാർ
കറുത്ത കഴുകൻ

പേര് പോലെ തന്നെ ഇരുണ്ട നിറമുള്ള കഴുകനാണ് **കറുത്ത കഴുകൻ** (Black Vulture).

## ശരീരപ്രകൃതി

തല മുതൽ വാലുവരെ കട്ടികൂടിയ ഇരുണ്ട നിറം. ചിറകുകളുടെ അടിഭാഗത്തും ശരീരത്തിന്റെ ചിലയിടങ്ങളിലും വെളുത്ത കലകൾ കാണാം. കറുത്ത തലയിലും മുഖത്തും തൂവലുകളില്ല. പുറം കഴുത്തിൽ കട്ടികൂടിയ മടക്കുകൾ പോലെ ചുളിവുകൾ ഉണ്ട്. കണ്ണുകൾക്ക് തവിട്ടുനിറമാണ്. ടർക്കി കഴുകൻമാരെ അപേക്ഷിച്ച് ഇവയുടെ ചിറകുകൾക്ക് നീളം കുറവാണ്.

## ആവാസവ്യവസ്ഥ
മെക്സിക്കോ, മധ്യ അമേരിക്ക, തെക്കെ അമേരിക്ക എന്നിവിടങ്ങളിലാണ് ഇവയ കണ്ടു വരുന്നത്. കറുത്ത കഴുകന്മാർ കൂട്ടമായി ജീവിക്കുന്നവരാണ്.

## അവലംബം
	

## പുറത്തേയ്ക്കുള്ള കണ്ണി

*American Black Vulture videos  on the Internet Bird Collection
*American Black Vulture photo gallery from VIREO 
*American Black Vulture video footage 
*Photography showing the skeletal structure of the American Black Vulture

വർഗ്ഗം:കഴുകന്മാർ